
ALLE REGTE VAN AF SKRIF, OORDRUK OF 
VERTALING VOORBEHOU. 


OPVOERING. 

Amateurs mag- hierdie toneelstuk vry opvoer, as die op_ 
brings bestee word aan opvoedkundige, g-odsdienstig-e, liefda- 
dige of Afrikaans-nasionale doeleindes; ook as die opbrings 
slegs aangewend word tot redelike dekking van onkoste. In 
alle ander gevalle moet eers met die skrywer gekorrespon- 
deer word, 166 Kotzéstraat, Pretoria. 

By opvoering moet a.u.b. nievan die teks afgewyk word nie. 

Die Skrywer. 



REG iEO REO 

OF 

DIE DOEL HEILIG DIE MIDDELE. 


AAN DIE LESER. 

Die toneelstukke wat tot dusver gelewer is, behandel 
veelal geskiedkundige onderwerpe. In onse tyd van 
jonge nasionale opbou, is dit maklik te verklaar en te 
verdedig. Om dieselfde rede is kuns wat ’n sedelike 
of ander strekking het, ook te verdedig. As ek hier van 
die reël afwyk, voel ek amper of ek my skuldig maak 
aan iets wat nog nie behoort te wees nie. Dog om te 
bereik wat die kuns behoort te bereik, en elders bereik 
het, moet ons ’n breër standpunt inneern, en meer die 
mens op sigself as onderwerp neem—die mens, sy karak- 
ter, hartstogte, gevoelens; en die verwikkelinge, stryd, 
grappige en droewige verhoudinge, wat daardeur ont- 
staan, omdat mens soveel van mens verskil. 

My doel met hierdie toneelstukkie is om ’n voorbeeld 
van> so iets te gee—en dis gelukkig nie die eerste voor- 
beeld daarvan wat ons hier het nie. Sonder na die 
hoogste soort spanning te mik, het ek darem die spanning 
bedoel wat gepaard gaan met J n gehoorsaam aan hoër 
reg, wat selfs middele van onreg heilig. Ek soek hier 
die misterie nie op te los nie, net aan te dui—aan die 
toeskouer self oorlatende om daaruit te haal wat te haal is. 

In teëstelling imet toneelstukke wat moeite en koste 
veroorsaak, deur veel veranderinge van landskap of to- 
neel te eis, het ek hier alles in één kamer laat plaasvind. 
Buitengewone kleerdrag is ook nie nodig nie. 

Die stuk stel hier en daar miskien ’n bietjie hoë 
eise aan beginners. Dog ons kannie altyd 'by die kin- 
derlik-gemaklike en by “waarhede soos koeie ,, bly nie. 

DIE SKRYWER 


Pretoria, Maart 1922. 




PERSONE. 


MEVROU FRANK .r. . 70 jaar oud. 

( Gewoon, maar opreg). 

LOUISE ERANK, haar dogter . 25 jaar oud. 

( Intelligent, hartstogtelik). 

KOR. iBRINCKER . 25 jaar oud. 

(Iets vernaams. Onvas. Blekerig). 

MNR. BEHM . 60 jaar oud. 

{ Gewoon ). 

MEVROU BEHM. 60 jaar oud. 

I (Gewoon). 

KOOTJIE RAS . 50 jaar oud. 

(Rooi Gesig, Komiekerig). 

BELLA BEHM .. . 23 jaar oud. 

(Senuweeagtig en skamerig, maar eg). 

FREDA VERMAAS . . 25 jaar oud. 

( Verstandig, hartelik). 

ALBERT DUVENHAGE . 28 jaar oud. 

(Vrolik, dog verstandig). 

DR. MULLER '. 40 jaar oud. 

( Gewoon) 

EERSTE BEDRYF. 


Woonkamer van Mevr. Frank. Eenvoudig: sofa, tafel, 
stoele, skilderye, weerskante J n deur, groot venster, 
tuindeur agter . 


EERSTE TONEEE. 

Louise, Bella, Kor. 

Louise : ( Sit by die tafel. Daar word geklop. Sy staan 
op en maak die deur oop). 

BEEEA : (Hoed op). 

Kor. : ( Kyk rond) Ek hoop ons is hier reg. hulle 

het ons bedui. 

Louise : Is u miskien die meneer wat ’n kamer soek ? 

Kor. : Ja. 

Louise : O, ja, dan is u íhier reg. Ek is Mejuffrou 
Frank. 

Kor. : ( Gee sy hand) Aangename kennismaking. Dis 

my verloofde, Mejuffrou Bella Behm. 

Beeua^ JT (& ee mekaar swygend hand). 

Kor. : Ek verstaan dat u bekend is met onse vrinde, 
Mejuffrou Freda Vermaas en haar verloofde Albert 
Duvenhage, wat hier op die dorp kuier. 

Louise : O, ja, ons ken mekaar al lank. 

Kor. : Hulle kom netnou ook hier aan, met Bella haar 
ouers; hulle is net by ’n winkel in; en het ons maar 
vooruit bedui, hier-na-toe. 

Louise : Ja, dis juis deur Albert dat ons weet dat u 
’n kamer soek in die dorp,—hy weet dat ons een 
te huur het. Maar sit a.u.b. so lank. Ma is onge- 
lukkig net uit by een van die bure. Sal u omgee as 
ek net ’n oomblik wegg^an om haar te roep? 

03eu,a } : Nee, gaan gerus, ons sal wag. 

Louise : (Gaan uit). 

Kor. : Bella, jou senuwees is jou glad die baas. 

BeeUA : (Kom skielik na hom toe, en slaan haar arms 

om sy nek, bly so sit tydens die gesprek wat volg). 
O, Kor....! 

Kor. : Bedaar nou, dit kan nou nie anders nie: ek 
moet hier Ibly. 

BEEiyA : En ons wat gedink Ihet dat ons so ’n heerlike 
tyd aan strand same sou deurbring. 

Kor. : As ons dit goed beskou, Bella, is dit darem 
maar goed dat onse vrind, Dr. Mulíer, my by die 
afstap van die trein hier toevallig ontmoet het. Sou 
jy nou wil gehad íhet ek moet saamgaan strand-toe, 
teen sy raad, en siek word, hê? 

Beeea : Ag, Kor., ek is nou vreeslik jammer dat Pa 
so ’n afgeleë plek aan strand gekies het. Dis ’n 
hele verre tog oor die 'berge. En dis swaar om karre 

te kry. As die trein nou maar tot daar geloop het. 

...Soos dit nou is, sal ons mekaar seker ’n maand, 
of langer, nie kan sien nie. Waar sal ek altyd ’n 
kar kry om vir jou te kom kuier. En alleen kan 
ek nie kom nie, as daar nie toevallig bekende mense 
ook kom nie. O, Kor. ! ( Sy ween, en verberg haar 

gesig aan sy bors). 

Kor. : Julle sou nog na ’n ander strand kon gegaan 
het, wat met die trein verbind is, maar. 

Beeea : Nee, die huis is nou al gehuur. Ma het al die 
kookstoof vooruitgestuur, en alles. En ek kan Ma 
en Pa ook nie alleen laat gaan, en hier in die dorp 
naby jou bly nie. 

Kor. : Nee, dis te begryp. 

Beeea : En dat dit alles so skielik op ons moes afkom. 
Ons het nie tyd om ons behoorlik daarin te dink en 
daaroor te praat nie. Hoe gelukkig dat ons nog 
hierdie paar oomblikke alleen kan wees. Netnou is 
ons weer onder die oë van al die mense. En so, 
onder hul oë, sal ons moet afskeid neem van mekaar. 

Kor. : Onder die oë van die mense. Ja, Bella, ek weet 

jy hou nie van vertoning voor mense nie. Maar, 
jy kan darem regtig ’n bietjie minder onverskillig 
lyk,—hulle weet nie wat hulle moet dink nie. 

BEEEA : {Staan skielik versteurd op) Maar Korrie, 
mense, mense, wat is mense? Is ek dan nou onver- 
skillig, hê? 

Kor. : Nee, maar van more, toe ons daar moes hoor 
dat ek ihier moet bly, het jy so effentjies geglimlag, 
en so op ’n afstand geibly. 

Beeea : Korrie, waarom moet jy my nou nog krenk ook, 
in die laaste oomblikke wat ons nog same is? Ken 
jy my nog so min ? Het jy nie gesien nie dat ek 
werk had om nie in trane uit te bars nie, dat ek my 
so onverskillig moes aanstel, om nie. om nie. 

Kor. : Kom, kom, bedaar. Jy J s glad van stryk af. 

Beeea : Bit weet jy, en dan sê jy nog suíke dinge. 
Skaam jou. Jy behoort vir my jammer te hê. En 
jy weet ek hou nou eenkeer nie van ’n vertoning 
van vryerigheid of aandoening... 

Kor. : Voor mense nie, “want wat is mense, mense? ,> 

Beeea : Jy weet hoe ek dit íbedoel. Wat weet hulle van 
ons twee af, hoe of wat ons vir mekaar voel. Hulle 
het niks te sien, niks te sê nie; hulle maak my 
altyd seer daarmee,—net of hulle aan iets raak wat 
hulle tog nie verstaan nie, en wat net ons twee s’n 
alleenig is. {Sy kom nader en slaan haar arms om 
sy hals). Kom, dit sou jy vandag self ook voel as 
jy my net so lief het as ek vir jou (sy dreig speels 
met haar vinger^ lag semiweeagtig , en gee hom J n 
soen). 

Kor. : { J n Bietjie versteurd) Nou ja, nou ja—dit het 
ek al meer gehoor. {Goediger) Ek saí my goed 
hou, hoor. 

Beeea : Ek weet jy sal. O, ek wens hulle bly nog 
lank w T eg. Bis vir my so swaar om afskeperig te 
lyk vir jou, veral nou ons so lank van mekaar 
moet. 

Kor. : Ek hoor iets. 

«Beeea : ÍLos vir Kor. t spring op, en stap J n paar tree 
voeg) Ja, hulle kom die stoep op. 

TWEDE TONEEL, 


(Die 'voriges, Louise, Mevr. Frank, later Mnr. en Mevr. 
Behm). 

Louise : Ma, dis Mnr. Brincker, en dis Mejuffrou 
Behm. 

Mkvr. Frank : Jammer dat ek uit was, maar (glimlag- 
gend) u het u seker nie verveel hier nie. Ek kom 
net bytyds, want ek sien die ander mense kom ook 
aan. (Kyk by die venster uit) Hier is hulle. 

Kor. : (Stel voor) Mnr. en Mevr. Behm, Mevr. Erank 
en Mej. Erank. 

(Almal gee oor en weer hand). 

Mevr. Bkhm : (Hoed op) Gelukkig dat Mnr. Duven- 
hage ons van u -huis vertel het, Mevr. Erank, en dat 
Kor. so gou ’n kamer gekry het; en nog al by vrinde 
van ons vrinde,—dis heeltemal gerusstellend. 

Mnr. Bkhm : Net jammer dat die strand so onbereik- 
baar is hiervandaan. Ek vrees dat dit vir Bella 
moeilik sal gaan om geleentheid te kry om vir Kor. 
nou en dan hier te kom kuier. 

Mkvr. Erank : Ja, dis nou ongelukkig. U weet self 
dat u met moeite karre kon kry om vandag vir u 
weg te neem. Die pad word amper nooit gery nie; 
daar kom so min mense daarvandaan hier-na-toe. 

Mkvr. Bkhm : Ons kon na ’n andei strand gegaan het; 
maar my man en ek hou baie van J n stil plekkie. 
Boondien ken ons toevallig mense daar, wat ons ook 
’n huis aangebied het. En u begryp, die jong mense 
was ook bly oor ’n stil en afgesonderde plekkie. 

Mnr. Bkhm : Hy het nou so daarop gereken om saam 
met ons en Bella ’n paar heerlike maande aan strand 
deur te bring. Nou kom so ’n dokter, en sê hy mag 
nie; hy moet hier bly, waar dit hoër is, en weg van 
die see. 

Mkvr. Erank : Wat 'n vreeslike teleurstelling vir so 
’n jonge man. (Aan Kor., met J n blik na Bella, wat 
al die tyd op die agtergrond met Louise staan gesels) 

Maar gelukkig lyk dit of u bruid haar taamlik goed 
skik in die omstandighede. U sal dit hier goed hê, 
Mnr. 'Brincker. Dis ’n mooi ruim kamer wat ons 
u kan gee. En daarby kan u hierdie kamer ook 
gerus oordags gebruik, om te skrywe, of so. U kan 
hier mense ontvang. 

Kor. : Dankie, dit sal net goed wees, Mevr. Frank. 
Maar ek glo nie dat ek al te baie hier sal skrywe nie. 

Mevr. Frank : Nou, nou,—as ’n mens so naby en 
darem so ver van jou nooi af is. 

Kor. : Og, Mevrou, soveel tyd sal die skrywe wel nie 
in beslag neem nie. Hierdie kamer kan darem nog 
u ontvangkamer ook bly, u het mos nie ’n ander 
een nie, nê? En ek sal met plesier kennis maak 
met u vrinde. Ek ontmoet graag mense. 

Mevr. Frank : Nou goed dan. Ek sien ons sal net 
lekker same klaarkom. Maar laat ek u nou eers u 
slaapkamer gaan wys. 

Mnr. Behm : Ek gaan saam. En jy, vrou? 

Mevr. Behm : Ja. Eella, Bella, kom ons gaan Kor. 
se kamer kyk. 

Mevr. Frank : Eou, loop haal gou die sleutel. 

Louise : ( Laat Bella alleen , ep gaan uit) Ja, ma. 

Beela : (Bedwing haarself moeilik, kyk by die tuin- 

deur uit) O, Mevr. Frank, wat ’n mooi tuin het u, 
wat ’n prag van blomme. Mag ek ’n paar gaan pluk? 

Mevr. Frank : Seker, seker, maar (met J n blik na 
Kor.) gaan u dan so alleen? 

Beeea : Ja, ja dankie; ek sal die pad wel kry ( sy gaan 
uit). 

Mevr. Behm 1 

Mnr. Behm > (Gaanuitby die sydeur. Kor.bly staan). 
Mevr. Frank J 

Louise : (Met die sleutel) O, is hulle al weg? 

Kor. : Ja. 

Louise : (Kyk met bevreemding mi Kor. } dan na die 
deur waar Bella uitgegaan het , en loop dan na die 
sydeur, die ander agterna) Kom, gaan u ook v saam 
na die kamer kyk? 


IO 


Kor. : [Weifel J n oomblik of hy Bella sal gaan haal om 
haar saam te neem, en dan stap hy Louise agterna, 
met iets verleëns in sy hele houding). 

(Die toneel bly J n oomblik leeg). 

Mevr. Frank : ( Kom binne met Louise) Laat hulle 

nou maar J n oomblik alleen bly, en alles op hul ge- 
mak beskou en bespreek. 

LouiSE : (Met haar hand voor haar mond, om J n glim- 

lag te verberg) Hoe lyk dit vir Ma met die twee 
verloofdes ? Hy het hier gestaan en gelyk net soos 
een wat sy kos afgeneem is. 

Mevr. Frank : ( Hoofskuddend ) Dit lyk my maar dun- 

netjies. En nog al so kort voor die afskeid vir lange 
tyd. (Skouer-ophalend) Nou, elke-een op sy eie 
manier. Maar ’n mens kan maklik ’n fout maak; sy 
lyk my aangedaan, en wil op so ’n oomblik liewers 
alleen wees. 

Louise : Hulle sou tog nie rusie gehad het nie ? 

Mevr. Frank : Ek is maar bly dat ons weer ’n huur- 
der vir onse kamer het, dis al wat ek vra. Ons sal 
sorg dat dit die jong man aan niks ontbreek nie. 

LouiSE : O, hy lyk my nie veeleisend nie. Hy maak ’n 
regte goeie indruk op ’n mens, dink ma nie? (kyk 
by die tuindeur uit) Sjuut. Hier kom sy terug. 

Feela : (Met J n bos blomme. Kan met moeite haar 
trane bedwing) Pragtig. Mag ek hulle solank in y n 
vaas set, Mevrou? 

Mevr. Frank : Seker. Hier is een. 

Louise : Wil u nie solank u hoed afhaal nie ? 

Beeea : Nee dankie : ons het nie meer baie tyd nie. 
Hoe laat sal die karre voor wees, Mevrou? 

Mevr. Frank : Omtrent drie uur. Daar is nog tyd. U 
kan maar na die ander toe gaan, as u wil. Wil u 
ook nie die kamer van Mnr. Brincker gaan kyk nie? 

Beeea : Hier kom hulle al terug. 

Kor. 1 

Mnr. Behm : (Kom weer binne). 

Mevr. Behm J 

Beeua : Wel, hoe lyk dit ? 


II 


Kor. : Ek is net in my skik. Kom laat ek jou ook 
gaan wys. 

BEnnA : (Meteens lewendig) Ja, kom. (Almal kyk hulle 
aan en glimlag. Verward gaan Bella meteens weer 
sit) Nee, so nioet ’n mens ’n man nie bederwe nie. 
Wat sê u, Mevr. Frank? 

Mkvr. Frank : (Skud glimlaggend ep skouerophalend 
haar hoof ) Ja. 

Beu,a : (Senuweeagtig aan Louise) Ek hoop u sal hom 
goed vir my regmaak, solank as hy hier is. 

Louisk : (Kry J n kleur, en slaan haar oë neer). 

Kor. : (Kyk Louise vir die eerste keer opmerklik aan). 

Bekla : (Gaan apart hy Mevr. Frank sit,—en hly daar 
sit tydens die gesprekke wat volg). 


DERDE TONEEL. 


(Die voriges, Alhert en Freda). 

FreST } : Midda «’ miclda ?- 

Aebert : (Aan Kor.) A, ek sien julle het die plek goed 
gekry, nê. 

Kor. : O, ja, sonder moeite. Ek het die kamer gesien 
en is net in my skik daarmee. Onder die omstandig- 
hede is dit nou maar goed dat ek julle hier in die 
dorpie ken, en deur jou so gou ’n kamer gekry het; 
en nogal by goeie vrinde van jou en Freda. 

Aebert : Onder die omstandighede is ek nou maar bly 
dat ons nou ten minste van jou geselskap sal geniet, 
as Bella nie kan nie (omkykend na Bella). Dit lyk 
my sy het jou al heeltemal aan ons afgestaan. 

LouiSE : (Kyk na Bella en glimlag oor haar skynbare 
onverskilligheid). 

Kor. : (Kyk half verleë na Bella) Ja, ja, ek dink sy. 

sy voel nie lekker nie. 

Aebert : Man, ons twee sal ^ie berge en klowe hier 
plat loop, ek ken al die mooiste plekkies. 

Freda : (Gaan teen Albert staan, verliefdetig) Jy sal 
my permissie moet vra om te gaan. 

Ai^bkrt : (Strengel sy vipgers deur hare, en bring haar 

hand aan sy lij)be). 

Mevr. Behm : Wat ’n prentjie. Toe nou, nog ’n egte 
soen daarby,—ons sal ons oë toe hou. Bella, waar 
bly jy en Kor. ? 

BeWvA : (Kyk op van haar gesprek met Mevr. Frank, 

wend onverskilligheid voor, innerlik ontroerd) Nee, 
nee dankie, ma (sy bly sit, en gesels verder). 

Kor. : (Kyk haar met besorgdheid, en verleë aan). 

LouiSE : (Glimlag, begryp die toestand verkeerd). 

Aebert : (Laat Freda meteens staan) Nee, maar as 
julle haar so afskeep, gaan ek haar troos, hoor. (Hy 
stap na Bella toe, en bied haar op potsierlik-gemaak- 
te manier sy arm aan). 

BEEEA : (Bly om uit haar verleëntheid gered te word, 
staan op verward, en neem sy arm) Ta-ta. Nou het 
ons met julle klaar, hoor. 

Aebert : Kom ons gaan tuin-toe. Freda, jy begryp, dis 
nou alles uit tussen jou en my, nê ? 

Freda : Natuurlik. 

Kor. : (Staan J n oomblik verleë rond te kyk, en volg 
hulle dan tuin-toe). 

Mnr. Behm : Die malle goed. As ’n mens die spulle- 
tjies en plaëry aankyk, word jy self weer jonk (kyk 
op sy oorlosie). Vrou, jy weet jy wil nog iets in een 
van die koffers nakyk. Dit word tyd, hoor. 

Mevr. Behm : (Staan op) Ja, kom. Mevrou Frank, 
kry ek nou daardie pakkie meteens wat ek moet 
saamneem ? 

Mevr. Frank : Ja, ja (Sy stap saam met hulle uit). 

Louise : Freda, ek is tog so bly dat jy en Albert nog 
nie weggaan nie. 

Freda : O, ons bly nog ’n hele lange tyd; miskien ’n 
paar maande selfs. 

Louise : Heerlik. Wat sal ons alles in die tyd nie af- 
gesels nie, en uitgaan. en. 

Freda : Ja, in die tyd wat oorbly; want jy weet, Al- 
bert. 

LouiSE : Ag, ja, ek weet ek kom in die twede plaas in 
aanmerking, nou dat Albert weer by jou is (sy gryp 
Freda haar hand). Ag, Freda, hoe heerlik moet dit 
tog wees as iemand jou so lief het soos Albert. Weet 
jy nog hoe ons op skool altyd gepraat en gedroom 
het oor onse verwagtinge en vooruitsigte, hoe ons 
geprobeer het om die man uit te teken wat ons, in 
onse verbeelding, begeer het? 

Freda : Of ek nog onthou. Stuitige goed wat ons was. 

Louise : En nou het hy vir jou gekom; en arme ek sit 
nog altyd alleen. O, Freda, hy het jou tog al-te lief. 
Hoe lank is julle nou al verloof ?.laat my sien. 

Freda : Vandag op die kop ’n jaar. 

Louise : As ’n mens julle so bymekaar sien sou jy sê 
dat dit nog die eerste week is. Julle is so aanhank- 
lik aan mekaar, het nog so heeltemal genoeg aan me- 
kaar. Hoe beny ek jou, kind. 

Freda : Jy moet strand toe gaan, daar het Kor. Brincker 
mos ook vir Bella gekry,—aan die groot strand, na- 
tuurlik. 

LouiSE : (Belangstellend) Ja, vertel my tog, wanneer, 
hoe? 

Freda : Ses maande gelede. 

Louise : Ha, ha, dit lyk amper so. As ek jou en Al- 
bert so bymekaar sien, so innig, so anders, dan het 
ek jammer vir daardie jong man, Freda, ek sou. 

Freda : ( Pla haar) Ja, jy sou dit anders doen as jy hom 

had, nê? 

Louise : ( Verleë ) Freda, skaam jou. Nee, geen afge- 

lekte goed vir my nie, hoor. Ek is nie ’n strand- 
loper nie. 

Freda : Ek pla maar ’n bietjie, ou kind. Maar hy ’s 
darem net uitgeknip vir jou, glo my. 

LouiSE : Freda, hou nou op. Nee, maar regtig, so 

op die oog, íyk hy tog so 'n ordentlike jonge man. 

Freda : Dit is hy, maar—hoe sal ek sê—’n bietjie on* 
gedurig. Albert en ek ken hom al lank. ( Slaan níet- 
eens op Louise haar arm) Maar Lou, jy ken hom 
ook. 

LouiSE : Ek? Nooit gesien of ontmoet nie, hoor. 

Freda : Onthou jy nog daardie aand op 'Brakfontein se 
delwerye, toe ons daar moes oorbly. 

Louise : (Spring op) Nou jy dit sê...... Ek het mos 

gedink ek herken in sy stem, of iets. 

Freda : .En toe daardie oproerige werkers die de- 

monstrasie in die straat gemaak het. 

Louise : ( lewendig ) Wie kan dit vergeet? En hoe 

bang was ons daar in die Hotel. Koeëls het begin 

waai. 

Freda : en jy weet hoe ons daar van agter die raam 
die onbekende jong man bewonder het. 

Louise : Ek weet, ek weet. wat hulle so onverskrok- 

ke tegemoet gestap het. En hoe bang was ons dat 
• die woeste klomp hom met ’n bottel of iets teen sy 

kop sou gooi. Nee maar dit was of sy hele hou- 

ding hulle meteens eerbied ingeboesem het. (Gees- 
driftig) en die manlike, kalmerende woorde van hom. 

Freda : En die boel het hom toegejuig, en huistoe ge- 
gaan 

Louise : Het ons hom nie bewonder nie ! En nou ’s hy 
hier, hier in ons huis. Freda, en jy vertel my nou 
eers. 

Freda : En die volgende dag, toe ons gedink het ons 
sal hom nog dalk te sien kry in die lig van die dag, 
was hy al weg. 

Louise : (Nog meer opgewonde) Maar Freda, dan was 
dit ook mos hy—toe julle hom later leer ken het, of 
was dit voor die tyd ?—wat daardie artiekels geskrywe 
het, wat soveel opgang gemaak het, en in ons debat- 
vereniging bespreek is... ( ... En ek sou toe afgevaar- 
digde wees na onse kongres van debatvereniginge, 
waarvan hy voorsitter. 

Freda : Toe word jy siek. 

Louise : Ag, ja, en kon nie gaan nie. 

Freda : Juis, en toe het ek mos in jou plek gegaan, en 
daar het Albert en ek hom die eerste leer ken. En 
voor jy gesond was, was hy weg om sy studie te gaan 
voortset. 

LouiSE : Nou is alles duidelik. En om hom nou so hier 
te ontmoet, vir die eerste keer. Hoe interessant. 

Ek het somaar gesien hy was nie so ’n gewone. 

Freda :/ Bedaar, kindjie; tyd genoeg : jy sal hom nou 
’n hele paar maande vir jouselwe alleen hê, en kan 
hom op jou gemak bewonder. 

Louise : (Ontroerd, maar probeer om kalm te lyk) Be- 

gin jy nou weer?. Nee, maar ek vind dit bepaald 

’n eer om so iemand in ons huis te hê. En so stil 

en eenvoudig daarby, nê; ’n mens sou nie sê nie. 

Maar Freda, kan jy nou vir Bella Behm verstaan 
dat sy hom so afskeep? 

Freda : Nee, Lou, alle gekheid op ’n stokkie, hoor,— 
daar maak jy darem ’n fout: jy vergis jou as jy dink 
dat sy hom nie lief het nie. Ek ken ,haar. Sy is 
senuweeagtig, en aangedaan oor die onverwagte af- 
skeid wat op hande is, en skamerig voor vreemde 
mense. 

Louise : Kom, kom,— ek het ook oë. 

Freda : Nee, Lou, dis waar hoor : ek ken haar beter. 

Louise : ( Ongelowig) Nou maar, die onverwagte af- 

skeid moet haar juis nader aan hom bring, sou ek 
sê. Nee, as ek jou en Albert so sien.. 

Freda : (Haal haar skouers op) Ja, ek sou dit ook an- 
ders opgevat het; maar sy. nee, jy ken haar nie. 

Louise : Sjuut. Hier kom hulle aan. 


VIERDE TONEEL. 
(Die voriges, Kor., Albert). 


AebERT : (Kom met Kor. op, van die tuin) Hier ’s } n 
gekweste man. 

Kor. : (Hou sy vinger in sy hand vas) Ag, dis nie veel 
besonders nie. (Kyk om, by die tuindeur uit) Bel- 
la, waar bly jy ? 

Beeea : (Van buite, ver) Ja, ja, ek kom. 

LouiSE : Wat is dit, wat is dit ? 

Kor. : ’n Sny in my vinger, dis nie erg nie. 

Freda : O, kyk die bloed. Hoe het dit so...... ? 

Kor. : Die sens het daar in die gras gelê; ek het dit 
nie gesien nie, en wou vir Bella klokgrassies pluk 
om die blomme mee op te maak. 

Louise : O, maar sy bly lank weg. Dis taamlik diep. 
Ek sal gou ’n kom water en y n lappie bring, om dit 
te verbind ( sy hardloop uit). 

Aebert : ( Roep buiten-toe) Bella ! Ek sien haar nie. 

Freda : Ag, moenie roep nie. Ons is hier om te help. 
( kyk na die wond) Soe, wat y n sny. 

Kor. : ( Verleë, verontskuldigend vir Bella) Bella sal nooit 
kom nie; sy word altyd naar as sy bloed sien. 

Louise : ( Kom binne met 'n kom water en> linne) Gou 

nou. 

Kor. : (Steek sy hand ïn die kom) Dankie, dankie. 
Maar moenie sulke groot oë maak nie, dis nie so 
erg nie. 

Louise : Het u nie pyn daaraan nie ? Wil u y n kelkie 
wyn ? 

Kor. : Gekheid, gekheid. 

Aubert : Laat ek sien nou (Hy bekyk die vinger) Gee 
hier die lappie (Hy probeer om dit te verbind) Nee, 
Lou, kom jy hier; julle vroumense is met die dinge 
handiger as ons. 

LouiSE : Gee maar hier (Sy knip J n stukkie pleister, lê 
dit op die wond, en verbind dit). 

Aebert : Ai, ai, Kor., ek sal nou maar by die deur wag 
hou, dat jou nooi nie onverwags op julle twee af- 
kom nie, hoor. 

Louise : (Verleë, kleurend) Hou nou op met julle 
praatjies, anders kan ek nie behoorlik. 

Aebert : Kyk, kyk, hoe bewe haar handjies. 

Freda : Albert, hou nou op. 

Louise : (Trek die lappie weer af) Kyk nou, dis jou 
skuld; nou moet ek weer begin. 

Aebert : Net maar ’n slim plannetjie van jou, ou nig- 
gie, om langer besig te bly. 

Freda : (Stoot Albert weg) Maar laat die kind nou 
staan. 

Louise : ( Verleë, sukkel met die lappie) So nou sal 

dit wel gaan. 

Kor. : Baie dankie. Maar kyk, u het u regtig ontstel. 
Kan u ook nie bloed sien nie? Daar had ek eerder 
aan moet dink, en u nie toegelaat het om die vinger 
te verbind nie. 

Louisk : (Bly om die ekskuus vir haar verleëntheid) Ja, 
ja, dit maak imy ook ’n bietjie grieselig. Maar, dis 
niks, Mnr. Brincker; ek sal gou daaroor wees. (Sy 
laat haar agteroor val in J n groot stoel, en vee haar 
voorkop af met haar sakdoek, verlee). 

Kor. : Dat ek, so kort na onse kennismaking, nou so 
'n diens van u moes verg, juffrou Frank; dit was 

eintlik Bella haar werk, maar sy. sy sal wel net- 

nou ekskuus by u kom imaak, en u ibedank dat u so 
goed wou wees haar senuwees te spaar. 

Louise : O, moenie daarvan praat nie, dit was maar J n 
kleinigheid, die lappie ombind. 

Kor. : Dis waar. As ek nooit in my lewe ’n erger wond 
as dit opdoen nie.. 

Aebert : Maar dit ikan maklik gebeur, jong. En as jy 
dan so een het om dit te verbind. 

Freda : (Spring op, en maak of sy Albert wil slaan. 

Hy gryp haar twee hande en hou dit vas, hulle 
s'toei ). 


VYFDE TONEEL. 

(Die voriges, Mevr. Frank, later Bella). 


Mevr. Frank : (Kom uit die tuin in). My skepsels, is 
julle twee alweer besig. Dis maar gelukkig dat alle 
verloofde mense nie so orig is as julle nie. Mnr. 
Brincker, u meisie het my vooruit gestuur om te kyk 
hoe dit nou met u hand gaan; sy sê sy het nie ge- 
durf om self te kom nie. 

LouiSE : (Glimlag by haarselwe ). 

Kor. : (Lig sy hand op) O, dis niks nie, en Bella 
weet dit. Ek het dit al heeltemal vergeet. Waar is 
Bella ? (Hy kyk by die deur uit) Bella ! 

Bei^I/A (Kom binne) O, goed dat dit verbind is. Is dit 
beter? (Sy raak aan die hand, maar laat dit meteens 
weer los met J n rilling, en gaan naas Mevr. Frank 
sit, bedwing haarselwe). 

Kor. : Ja, jy moet Juffrou Frank bedank, dat sy die 
vinger vir my verbind het, Bella. 

BEnrA : (Links) O, baie dankie. Ek sou dit tog nie self 
kon gedaan het nie. 

AnBERT : (Aan Bella, terwyl hy ofi Louise wys) Pas op 
vir daardie nooitjie, hoor: sy is ’n bietjie baie han- 
dig met sulke dinge. 

Louise : Albert ! (Sy maak haar gesig toe met haar 
hande, en loop uit. Almal lag. Sy kom later weer 
binne). 

Mevr. Frank : Jy moet haar nie so skaam maak nie, 
Albert,—sy sien iMnr. Brincker vandag vir die eerste 
maal. 

Aebert : Kom bog, hoe gouer hulle gewend is aan me- 
kaar, hoe beter. 

SESDE TONEEL. 

(Die voriges, Mnr. en Mevr. Behm, Louise). 

Mnr. Behm : (Kom met sy vrou en Louise binne, kyk 
ofi sy oorlosie) Kom, alles is nou klaar; die karre 
kom aan. 

Belea : (Spring ofi, met J n ontroering wat oppervlak - 
kigweg soos blydskap lyk) O ! 

Louise : (Kyk haar met J n glimlag aan). 

Kor. : Mevrou Frank, hoe laat moet ek hier wees van- 
aand, vir die ete; ek ry ’n eindjie saam, tot by 
die íbrug. 

Mevr. Frank : Om sewe uur, Mnr. Brincker. 

Mnr. Behm : Kom, daar’s nog net tyd om te groet (Hy 
eri> Mevr. Behm groet Mevr. Frank en Louise). 

Kor. : O, wag, daar’s nog ’n handsakkie in die kamer, 
wat saam moet gaan. 

Mevr. Behm : Gaan haal dit, dan kom jy. 

(Gaan by die sydeur uit). 


Mevr. Behm 
Mnr. Behm 
Albert 
Freda 

Louise : Wag, Mnr. Brincker, ek sal die sakkie vir u 
gaan haal, ek weet waar ek dit geset het. 

Kor. : Dankie, ek sal hier wag. 

Louise : (Na J n oomblik terug) Hier is dit. 

Kor. : Nou, tot siens, juffrou Frank, tot vanaand. 

Ag, kyk, nou moet die lappie om my vinger net op 
so ’n oomblik losgaan. Mag ek u net ’n sekonde 
pla? ek kan jdit nie self...j... 

Louise : O, seker, seker ( Sy neem sy hand, en bind die 
lappie behoorlik vas. Hy kyk haar aan. Sy kyk 
hom na } as hy wegsnel). 


Gordyn. 

TWEDE BEDRYF. 


Woonkamer van Mevr. Frank, soos eers. Daar’s ’n boek- 
rak bygekom. Papiere en ink op tafel. 


EERSTE TONEEL. 

( Louise, Kor.). 


LouiSE : (Sit aan een kant van die tafel, met papiere 

voor haar) Ek is nou net bang, Mnr. Brincker, dat 
ek, met die les neem, te veel van u tyd in beslag 
neem. 

Kor. : (Aan die ander kant van die tafel ) Wat ,,Me- 
neer ,, dit nog altyd so? Ons ken mekaar tog nou al 
lank genoeg, Lou, en ek het jou al so dikwels gesê 
dat ek nie meer daardie ,,Meneer ,, wil hoor nie. 

LouiSE : Ag, ek voel nog so ’n snuiter teenoor u, Mnr. 
Brincker. 

Kor. : Daar het jy dit nou waarlik weer. 

Louise : Ek sal probeer om te onthou, Men. Kor. 

Kor. : En i^k het jou nou al dikwels gesê, ek het tyd 
genoeg. Wou ek dan nie strand toe gaan en niks 
doen nie? En dis vir my ’n plesier om jou aan te 
help. 

Louise : Ek mag regtig van geluk spreek dat ek ’n tyd- 
lank so ’n meester in die huis het. 

Kor. : En dis vir my ’n igenoege, Lou, om iemand te 
leer wat so vatbaar en ywerig is. Ek weet anders 
regtig nie wat ek met al my tyd hier sou gedaan het 
nie. Ek het aan Albert betreklik weinig : hy het 
soveel tyd nodig vir sy Freda, dat ek maar min ge- 
selskap aan hom het. Dit verbaas my glad dat hulle 
toegestem het om ons te help die pieknie voor te 

berei; en daardie toneelstukkie, waar ons ook nie 
verder mee kom nie. Maar kom hier, dat ek nou 
eers sien hoe ver jy is. 

Louise : ( Kom naas hom staan, en lê haar skrif op 

tafel). 

Kor. : ( Lees daarin) Hm... Nee, kyk hierdie woord is 

verkeerd, so moet dit wees ( Hy skrywe iets met J n 
potlood). 

Louise : (Buk oor die skrif) Ja. 

Kor. : (Lees verder. Louise kyk solank J n boek in) 
Maar anders is dit uitstekend, hoor; net die een 
foutjie. Ek verbaas my baie maal vir jou, Lou, 
dat jy, ’n meisie wat in so ’n klein dorpie groot 
geword het, al van so baié dinge weet, so maklik 
leer en begryp. 

Louise : Ek was nie altyd net hier nie. En u sê nou 
maar so om my ’n bietjie te smeer. 

Kor. : Op my woord nie. Weet jy dat jy die ander dag 
heeltemal gelyk had met daardie opmerking oor die 
Hervorming. Ek het gaan nakyk, nadat ons gestry 

het, en, so waarlik. Nee, jy stof jou danige 

meester nou al uit, hoor. 

LouiSE : ( Laggend , maar tevrede en gevleid) So ’n 

kleinigheid. 

Kor. : Nee, regtig, Lou, dis vir my aangenaam om so 
met jou te gesels. Jou danige meester het net soveel 
aan jou as jy aan hom, hoor. 

Louise : (Terwyl sy hom skerp aankyk) O, dit moet 
heerlik wees, as jy en Bella eendag getroud is, en 
julle lees en gesels so oor alles, en voed mekaar so 
op. Op die manier moet y n mens jou nooit in jou 
lewe verveel nie. 

Kor> : (Enigsins gedwonge, toonloos) Ja, ja. 

Louise : Waarom het jy, by haar laaste besoek, haar 
nie gevra om y n paar dae langer te bly nie, en deel 
te neem aan onse pieknie? 

Kor. : (Ongeduldig) O, sy is so presies; sy wou nou 
eenkeer op daardie dag teruggaan. Ek het somaar 
geweet sy sou weier. Maar ons had toe nog nie 
besluit om pieknie te maak nie. 

LouiSE : A, nee, ons het al ruim veertien dae gelede 
daarvan gepraat, onthou jy nie, daar by Albert hulle? 

Kor. : Ag, ja, dis waar ook. Maar daar was darem nog 
glad geen dag of iets bepaal nie. Waarom het jy 
haar dan nie gevra nie? 

Louise : Dit was tog jou plig. 

Kor. : (Ongeduldig) Nou wel, daar is nou eenkeer niks 
rneer aan te doen nie. ( Plotseling lewendig) Maar 
Lou, vertel my nou eers wat sê jy van daardie boek 
wat ek jou laat lees het; het jy hom al uit ? 

LouiSK: Amper. 

Kor. : En wat dink jy van die karakter van daardie 
Daniel ? 

LouiSE : O, ek vind dat hy heeltemal gelyk het om nie 
te wil trou met ’n meisie wat hy nie lief het nie. As 
sy hom nou ook nie lief gehad het nie, sou alles reg 
gekorn het, soos die geval was met daardie Sannie na 
wie Albert gevry het, voordat hy Freda raak geloop 
het. 

Kor. : Ja, ja. 

Louise : Maar, toe ek daar lees hoe sy hom nog altyd 

liefhad, en hoe sy gely het- nee dit was te naar. 

Ek het die boek toe gemaak, en kon nie verder nie... 
Maar hoe mooi waar haar troUe liefde hom so roer, 
en so sy liefde weer aansteek, dat alles tog regkom. 

Kor. : En wat dink jy van daardie Kornelis? Nog al 
my naamgenoot. 

Louise : Nee, ek kan hom mie gelyk gee nie, dat hy van 
sy vrou wou skeie omdat hy uitgevind het dat sy 
hom onsimpatiek was. Hy moet dit maar eerder 
gesien het. 

Kor. : Ek stem heeltemal met jou in; hy moes ’n bietjie 
langer verloof gebly het; hy moes meer omgang gehad 
het met ander meisies, en hom nie so afgesonderd 
met haar alleen gehou het nie, dan sou hy beter 
gesien het wat aan haar ontbreek; en dan kon hy, 
desnoods, sy verlowing nog uitgemaak het. 

LouiSE : Ja, ’n verlowing kan nog uitgemaak word, y n 
huwelik nie, dis wat ek sê; daarom is y n lang verlo- 
wing goed, dit gee ek toe. 

Kor. : (Lag) ,,Steek jy jou kop eers in die strop, dan 
kan jy nooit losruk nie, M nê? ( Albei J n heel rukkie 
stil, elk met eie werk besig, dog sigbaar ongedurig). 

Kor. : (Meteens) Lou, waarom wil jy nie deelneem aan 
daardie toneelstukkie nie, wat die de ! batvereniging 
wil opvoer? 

Louise : Ag, ek is so onhandig daarmee. En jy het mos 
nou vir Johanna iBreed gekry, om die rol van die 
dame op haar te neem. 

Kor. : Ag, Johanna Breed. Jy weet self hoe jy gelag 
het vir haar spel, by die laaste repetiesie wat ons 
gehad het. 

Louise : Ja, maar julle is mos daar om haar reg te leer. 
Ek sou ook maar in die begin foute gemaak het. 
Daardie rol van die dame in die stuk, met jou as 
hoofpersoon, is nie maklik nie. 

Kor. : Vir jou is dit maklik, Lou; jy voel so anders, jy 
voel soveel dieper as Johanna. 

Eouise : (Gevleid, half verleë) Is jy daar seker van? 

Kor. : Maar Lou, jy weet tog self, toe ons die boekie 
die eerste keer same hier gelees het, en toe jv en 
Albert en Freda en ek, en nog ’n paar ander, elke-een 
’n rol geneem het, net om te lees—jy weet hoe goed 
jy toe die rol van die hoofdame van die stuk gelees 
het, so met gevoel en mening, dat almal opgetoë was 
daaroor en gesê het jy moet bepaald in die opvoe- 
ring van die stuk die rol op jou neem; maar toe 
wou jy nie. 

Louise : Ek weet, Kor., maar ek het nog nooit in ’n 

toneelstuk opgetree nie. Ek was skamerig, ek. 

ek sou nie durf nie om, daar voor die publiek, die 
aksie by die woord te set, en so met jou te praat nie. 

Kor. : Kom bog : die toneel is die toneel, en nie die 
werklike lewe nie, dit weet iedereen mos; en dat 
jy, van die toneel af, vir my weer is soos elke dag. 
Wat moet van onse nasionale toneel word as al die 
meisies so skamerig sou wees? 

Louise : O, sek vind die rol van die dame in die stuk 
pragtig, maar. 

Kor. : Nou ja, en toe wou jy absoluut nie, en moes 

ons sukkel en rondval tot ons Johanna Breed kry. 
Maar ek vertel jou, dis net oor haar koue en onge- 
voelige spel dat ons maar net aanhou repeteer, en 
die opvoering van die stuk altyd weer uitstel,—ja, 
dis twyfelagtig of ons dit ooit sal opvoer. 

LouiSE : Ja, maar julle het Johanna nou eenkeer; sy sal 
geaffronteer wees as julle haar nou afdank. 

Kor. : Volstrek nie. Sy sien wel duidelik dat ons met 
haar ontevrede is, en het herhaalde male gesê dat sy 
met genoege sal plek maak vir iemand anders, as ons 
iemand kan kry. Ja, ek weet jy het die rol mooi 
gevind, so mooi, dat jy dit woord vir woord geken 
het, nadat ons dit toe ’n paar maal gelees had. Ek 
wed jy ken die woorde nou nog, Wag, laat ons 
kyk (Hy staan op, om die boekie op die rak te soek) 
Kyk, waar is dit dan nou? 

LouiSE : { Verlee) Ek weet nie. O, ja, wag ek gaan 

dit gou haal (sy gaan uit). 

Kor. : (Kyk haar agterna, en skud sy kop, glimlag - 
gend ). 

LouiSE : Hier is dit (Sy blaai snel daarin, om haar ver - 
warring te verberg). 

Kor. : So, dis vir jou so mooi, dat jy die boekie stille- 
tjies steel om in jou kamer daarvan te geniet, nê? 
Nou, inaar dan is ek seker dat jy die rol nog ken. 
Kom, ons sal dit same repeteer, daardie samespraak 
in die tuin, — feitlik die enigste groot samespraak 
tussen die twee in die hele stuk, en waar alles op 
neerkom. Kom, staan jy nou daar, 

LouiSE : Kor., maar ons is hier heeltemal alleen in die 
kamer. 

Kor. : Nou, dan sal jy juis soveel vrymoediger kan 
optree, en later voor die publiek minder moeite hê. 

Louise : Voor die publiek. Jv wil my nou somaar oor- 
rompel, nê? 

Kor. : Kom, ek sien jy is al driekwart oorgehaal. Staan 
jy nou daar. Nee, laat staan die boekie, ons ken dit 
altwee pront. Ek begin, hoor, (Hy sê op, akterend) 
,,Eindelík, dis die uur waar ek na verlang het. Kyk 
my aan, Kornelia. ,, 

LouiSE : ( Met neergeslae oe) ,,Daniel, ek vrees hierdie 

uur. Daar is soveel onsekers,, soveel raadselagtigs in 
ons lewe, in onse harte. ,, 

Kor. : ,,Twyfel jy nog, aarsel jy nog? Maar, nee, dis 
die vrou, já, soos jy sê, die raadselagtige vrou wat in 
jou praat, Kornelia; die vrou, wat afstoot as sy die 
band reeds voel; die vrou, wat weier as sy meen om 
toe te stem, wat ontken as sy wil bevestig. ,, 

Louise : ,,Wat y n kompliment aan die eerlikheid van 
die vrou.” 

Kor. : ,,Nee, Kornelia, net maar aan die vrouelikheid 
van die vrou, wat haar wapen jken en die krag daar- 
van op die hart van die man, en weet dat ’n vlug en 
ontwyking tot agtervolging prikkel, as sy eenmaal 
seker is dat sy die man aan haar voete het. ,> 

Louise : ,,Wat ’n ouderwetse welsprekendheid. Waar 
haal jy dit vandaan? En jy dink seker dat jy baie 
skerpsinnig is, nê? M 

Kor. : ,,Die vrou, O, die vrou, wat nie maklik oorwin 
wil wees nie, wat moeilikhede maak, net om die 
groter genot te smaak van die manlikheid van die 
man, wie se bestorming en oorwinning sy uitlok. ,> 

Louise : ,,My skepsels, wat ’n boekie agtermekaar 
(Skalks, met verleidelik opgeslae oë) Hm. Die man- 
likheid. Jy het nogal ’n taamlik hoë gedagte van 
jouself. ,, 

Kor. : ( Tree plotseling nader, wil haar hande vat) 

„Jou skalk, jou skelm. En het geweet.” 

LouiSE : (Slaan sy hande af, en loop weg, senuweeagtig 
laggend) Nee, Kor., ek wil nie; dit sal nooit gaan 
nie, hoor. 

Kor. : Kyk nou, nou bederwe jy alles, Lou. Dit het 
so pragtig gegaan. 

LouiSE : Ja, maar. my hande so aan jou gee. 

Kor. : Wil jy dan soos y n koue baksteen bly staan, net 
soos Johanna Breed maak? Kom hier, ek wil jou 
nou net wys hoe jy moet maak. Nee, kom nou hier, 
ons speel mos nou nie. Steek jou twee hande nou so 
vorentoe ( Hy wys hoe). 

Louise : ( Lag gedwonge, voldoen aan sy versoek). 

Kor. : (Vat haar hande ) Dan vat ek hulle so, en sê 
„Jou skalk, jou skelm, ek het geweet,” en so verder 
(Hy los weer haar hande) Nou toe, en wat het jou 
nou oorgekom, ha, ha, ha ! 

Louise : Ja, maar daarná ? 

Kor. : Nou, dan set ek my hand om jou middel. 

Louise : ( Opgew ] onde ) Kor., ek sal dit nooit goed speel 

nie. 

Kor. : Nooit goed speel nie? Jy wat elke ding so voel 
wat jy sê. En ons begryp en verstaan mekaar so goed 
in daardie samespraak. Dis so heeltemal iets anders 
as met daardie onnosele Johanna. Daar is geen diep- 
te, geen begrip in haar nie. Nee, as ’n mens eenkeer 
met die stuk begin, moet jy ook volhou, dwarsdeur, 

in dieselfde trant. Veral daardie skalkse aanlok- 

kende houding van jou, is goed, net voor jy sê ,,Jy 
het nog al ’n taamlike hoë gedagte van jouself. ,, 
Maar daar het jy dit nou afgebreek. Kom,—nog 'n 
keer probeer. 

LouiSE : Kor.,... ek wil...( Ek wil eers gaan kyk of daar 

nie dalk iemand kan binnekom nie (Sy gaan uit). 

Kor. : (Nadat sy terug is) Nou, staan nou weer daar, 
en begin waar ons opgehou het. 

Louise : ( Hyg, opgewonde) Nee, liewers by die be- 

gin.../...dan.dan sal ek daar makliker inkom. 

Kor. : (Ongeduldig) Netnou koin daar iemand in, dan 
kom ons nie sover nie. Ek begin daar by ,,Die vrou, 
die vrouV Is jy klaar? 

Louise : (Oorwin haarself) Ja. 

Kor. : ,,Die vrou, O, die vrou, wat nie maklik oorwin 
wil wees nie, wat moeilikhede maak, net om die 
groter genot te smaak aan die manlikheid van die 
man, wie se bestorming en oorwinning sy uitlok. ,, 

Louise : ,,My skepsels, wat ’n boekie agtermekaar. 
(Skalks, aanloklik, verleidelik) Hm. Die manlik- 
heid. Jy het nogal J n taamlik hoë gedagte van 
jouself. ,, 

Kor. : (Nader plotseling om haar hande te vat. Sy steek 
hare vooruit, kom hom tegemoet) ,,Jou skalk, jou 
skelm, ek het geweet. Net of ons nie elke dag die 

band gevoel het wat ons bind, in elke beweging, in 
elke woord, — die innige band, van siele, van harte 
wat mekaar verstaan, wat in en met mekaar lewe. 
Kyk nou in my oë, en sê dat dit nie waar is nie. ,> 

Louise : (Hef haar oë langsaam op, en kyk in syne , 
sonder J n woord). 

Kor. : ( Slaan sy arm om haar middel , trek haar aan sy 
bors) jjKornelia, waarom het jy my so lank laat 
wag, so lank gemartel. Waarom moes die gelukkige 
uur nou eers vir my slaan ? ,J 

LouiSE : (Gee haarselwe nou geheel oor aan die spel) 
,,Was ek wreed vir jou ?” (Troostend, laggend, stryk 

haar hand oor sy hare) ,,Dis nou verby. ver- 

by.” (Sy stoot hom meteens af , en gaan vermoeid 

sit op J n stoel). 

Kor. : Wat nou, wat nou ? 

Louise : Nee, Kor., vandag nie verder nie (Sy hyg) ek 
is al-te moeg (,Sy waai haarself koel met haar sak - 
doek). 

Kor. : (Tevrede) Lou, dit was meesterlik, meesterlik. 
Ons sal daar ’n groot sukses van maak. Jy moet 
net ’n bietjie meer moed hê; en aanhou tot die end. 
Maar dit sal wel beter gaan as ons weer repeteer. 
Lou, daar’s nou geen kwestie meer van nie, hoor : 
jy gaan die rol op jou neem. 

Louise : Phoe ! dat so iets ’n mens so moeg kan maak. 

Kor. : Dis omdat jy voel wat jy speel, Lou. Jou hele 
hart en wese set jy in jou spel. Jy leef jou in in die 
spel; so moet dit ook wees. 

LouiSE : (Hoor iemand aankom, kyk ob haar skryfboek 
voor haar op die tafel). 

Kor. : (Verdiep \hom, in sy papiere). 

TWEDE TONEEL. 

(Die voriges , Mevrou Frank). 


Mevr. Frank : (Hoed op f kyk J n oomblik van die een 
na die ander) Soe, ek is moeg. Eers hier ’n bietjie 
rus. (Sy gaan sit). 

Louise : (Staan op) Laat ek ma se hoed afhaal (Sy 
doen dit). 

Mevr. Frank : (Wys op Louise haar skryfboek op die 
tafel) Wat ’n ywer met die lesse. Maar Lou, het 
jy om die ibrood gedink? 

IvOUiSE : O, ek het glad verg. (Sy hardloop uit). 

Mevr. Frank : (Lag) Ja, so gaat dit. Jong mense 

tog. Ek hoop net dat sy dit vir u nie te lastig maak 
nie, met die les neem en alles. 

Kor. : Inteëndeel, mevrou : dis vir my *n plesier en ’n 
afwisseling. Ek sou anders nie geweet het wat om 
met my tyd te maak nie. 

Mevr. Frank : En, soos die ou spreekwoord sê : ,,ledig- 
heid is die Duiwel se oorkussing, ,> nê? As sy u nie 
so besig hou nie, sou u dalk aan kuier kon geraak 
het by die nooientjies van die dorp, ha, ha, ha ! 

Kor. : Nee, uee, Mevrou. Ken u my dan so? 

Mevr. Frank : Nou, nou, ek pla maar ’n bietjie. Maar, 
u leer Lou tog nie verkeerde dinge nie, Mnr. Brinc- 
ker ? Verstaan sy, vat sy nog al gou ? 

Kor. : Besonder gou, Mevrou. Maar wat sou ek haar 
dan verkeerds kan leer ? 

Mevr. Frank : Mnr. Brincker...... Kyk, ek is ’n een- 

voudige ou mens, maar julle jong mense spook te 
veel met daardie komedieopvoeringe van jul debat- 
vereniging. Komedie is vir my valsheid, bedrog— 
Kastig wil soos Waarheid lyk. En waarheid is nie 
kastig nie. 

Kor. : (Lag) Ja, Mevrou, die ou mense dink nou een- 
maal so. Maar ek verseker u dat goeie komedie, al 
lyk dit op die oog spulletjies, diepe waarheid inhou. 

Louise : (Terug) Ma, die brood is so effentjies aam 
gebrand. 

Mevr. Frank : En jy ook,—kyk dáár (sy wys op J n 
plekkie waar Louise haar voorskoot rook, Louise 
druk dit dood) jy moet oppas, en nie so na aan die 
vuur gaan nie. Lou, julle het darem nou regtig te 
veel dinge aan die gang — daar sal ander dag nog 
meer aanbrand as ek uitgaan—Nou het julle weer die 
posseëls. 


m 

Louise : ( Meteens ) O, wag, Kor. het nog nie die nuwe 

gesien wat ek gister gekry het nie (Sy hardloop uit). 

Mevr. Frank : (Staan op t neem haar hoedjie, hoof- 
skuddend, goedmoedig) Nou, maar ek moet weg, 
hoor (Sy gaan uit). 

Louise : (Met haar album) Hier is dit. 

Kor. : (Wys naas sy stoel) Kom set jou stoel nou hier. 

Louise : (Voldoen aan sy versoek, met sekere blye haas 
en blaai in die album) Hier. Nee. 

Kor. : (Steek sy hand tussen 'n paar blaaie) Wag, wag, 
laat ek sien. 

Louise : Nee, dis die klomp van Persië, wat jy my 
gegee het. 

Kor. : Wag, ek wil sien of ek almal kompleet gekoop 
het. 

Louise : Gekoop het ? En jy het my gesê dis duplikate 
van jou eie versameling. 

Kor. : Ai. Nou het ek my mond verby gepraat. 

Louise : Maar, Kor., dit moet jou ’n hele som geld 
gekos het. 

Kor. : Ek ‘had dit oor vir my leerling. 

Louise : (Getref) Dis al-te goed van jou. Hoe kan ek 
jou ooit genoeg bedank? 

Kor. : Dit kom van self wel reg. 

Louise : (Blaai weer om) O, hier is dit. Kyk, hierdie 

een van China, uit die jaar.laat my sien (Sy 

buk ;Oor die boek om te kyk. Kor. buk ook, sodat 
sy hoof teen hare raak). 

Kor. : O, ekskuus. 

Louise : (Stryk haar hare weer reg, en lag) O, dis 
niks. Daardie een. sien jy. 

Kor. : Waar ? Hierdie ? 

Louise : (Gee sy hand ’n klappie, en wys op J n ander 
plek) Nee, daar, blinde mol. (Hulle kyk mekaar aan, 
en lag gedwonge. Sy slaan meteens die album toe en 
staan haastig op) Nee, y n ander dag weer, hoor. Ek 
het nou nie meer tyd nie; ek moet nog vir ma gaan 
help (Sy kyk by die venster uit) O, hier kom Albert 
en Freda; seker om oor die pieknie van ons te praat. 
Ek kom net-nou weer (Sy gaan uit). 

DERDE TONEEL. 

(Albert, Freda, Kor. f later Louise, Oom Kootjie f Mevr. 
Frank). 


Freda \ 

AlberT J : Middag. 

Kor. : Middag. Sit. 

Freda : So alleen ? Waar is die ou-missies, waar is Lou ? 

Kor. : Sy kom netnou weer. 

Aebert : Kom sy weerï (Glimlag skalks) Seker die 
ou-missies, nê? 

Freda : Albert, toe, moenie weer begin nie as Lou 
binnekom,—jy maak die arme kind so kopsku. 

Kor. : Nee, Albert, ek sal bly wees as jy dit nie wil 
doen nie. Ek het haar mooi op pad om deel te neem 
aan daardie toneelvoorstelling, en wil haar nou mak 
maak. 

Albert : (Lag skalks). 

Freda : Regtig, het sy toegestem ? O, maar dit sal 
goed wees; dan sal ons regtig ook kan dink om dit op 
te voer,—as ons iemand soos Lou kan kry in die 
plek van daardie Johanna. Toe ons die stuk same 
gelees het, het sy soveel uitdrukking in die part gelê 
van Komelia. 

Kor. : Nou, maar dan sal ek bly wees as julle my help 
om haar heeltemal oor te haal, want so ver het ek 
haar nog nie. 

Albert : Goed. Ek pla maar ’n bietjie omdat ek nou 
eenmaal nie anders kan nie. 

Freda : Ek gaan haar roep (Sy gaan uit). 

Albert : Ons het eintlik gekom om oor daardie pieknie 
klaar te praat. Dis sover nou agtermekaar. 

Luose } : {Kom binne) - 

Kor. : (Aan Albert) Het julle die plek nou ook gekry 
van oom Kotie? 

Albert : Ja, Oom Kotie het gesê hy sal netnou hier 
aanloop. 

LouiSE : O, die ou plaag-gees. Hy sal ons weer laat 
deurloop. 

Freda : Ag, ons weet almal wie oom Kotie is; in sy 
hart is hy darem goed. Ons hoor, Lou, dat jy ons 
wil help met daardie toneelstukkie. 

Louise : Ek het mos al eenkeer geweier. 

Aebert : Kom nou, Lou. Kor. sê jy het hom belowe. 

Freda : Ja, ja, ek sien sy sal. 

Kor. : Lou, wat het jy my gesê ? Wil jy nou weer kop 
uittrek ? 

Freda : Jy moenie so kopsku wees nie. Ons weet mos 
almal dis maar spulletjies. 

Kor. : ( Plotseling ) Weet jy wat, Lou? Kom ons 

repeteer daardie gedeelte, hier voor hulle. 

Louise : Nee, nee ! 

Freda : Ag, kom nou. Hoe maak die ander meisies 
dan wat deelneem aan die stuk? 

LouiSE : Albert sal my weer pla. 

Aebert : Ek ibelowe jou, op my woord van eer—,. 
Lou, kom, jy weet tog hoe jy my plaery moet op- 
neem, nê? Dis mos maar so onder onsies. Ek sal 
daarmee ophou as dit jou hinder. 

Louise : Ja, maar as oom Kotie binnekom. O, hy sal 
my nie spaar nie. 

Kor. : Nou ja, gou dan voor hy kom. Lou, staan jy 
nou daar en ek hier. Ek begin, hoor. 

LouiSE : ( selfoorwinnend, beslis) Nou toe maar. 

Kor. : ,,Eindelik, dis die uur waar ek na verlang het. 
Kyk my aan, Kornelia. ,, 

Oom Koot : ( Droog-grappige gesig, nou ogies. Steek 

sy kop nuusgierig by die deur in, kom dan in en 
kyk verbaas rond). 

Freda : ( Trek hom naas haar weer op J n stoel, en bedui 

hom dat hy moet stilbly). 

Louise : jjDaniel, ek vrees hierdie uur. Daar is soveel 
onsekers, soveel raadselagtigs in ons lewe, in onse 
harte. ,> 

Kor. : ,,Twyfel jy nog, aarsel jy nog? Maar, nee, dis 
die vrou, ja, soos jy sê, die raadselagtige vrou wat 
in jou praat, Kornelia; wat afstoot as sy die band 

reeds voel, wat weier as sy meen om toe te stem, 
wat ontken as sy wil bevestig. ,, 

Oom Koot : ( Het al lank sit mik en knik met sy kop. 

Slaat met sy vuis in sy han?d) Wragtie, dis waar. 

Freda : ( gee hom J n pluk aan sy arm). 

I^ouiSE : ( Glimlag J n oomblik vir oom Kotie) ,,Wat ’n 

kompliment aan die eerlikheid van die vrou. ,, 

Oom Koot : (vat sy kin in sy hand, ep kyk medelydend 
na Kor.). 

Kor. : ,,Nee, Kornelia, net maar aan die vrouelikheid 
van die vrou, wat haar wapen ken en die krag daar- 
van op die hart van die man, en weet dat y n vlug en 
ontwyking tot agtervolging prikkel, as sy eenmaal 
seker is dat sy die man aan haar voete het. ,> 

Oom Koot : (Maak J n teken van goedkeuring, en of hy 
in sy hande klop). 

Louise : ,,Wat ’n ouderwetse welsprekendheid. Waar 
haal jy dit vandaan? En jy dink seker dat jy baie 
skerpsinnig is, nê? ,> 

Oom Koot : (Maak sy mond toe met sy hand, soos hy 
Kor. uitlag). 

Kor. : ,,Die vrou, O, die vrou, wat nie maklik oorwin 
wil wees nie, wat moeilikhede maak, net om die 
# groter genot te smaak aan die manlikheid van die 
man, wie se bestorming en oorwinning sy uitlok. ,> 

Oom Koot : (Krap sy kop, en skud dit). 

Louise : ,,My skepsels, wat y n boekie agtermekaar. 
( Skalks, soos vroeër by die eerste ops$) Hm. Die 
manlikheid. Jy het nog al ’n taamlike hoë gedagte 
van jouself. ,, 

Oom Koot : Arrie ! 

Freda : (Maak hom stil). 

Kor. : (Sy hande vooruit, soos eers) ,,Jou skalk, jou 
skelm. Ek het geweet. Net of ons nie elke dag die 
band gevoel het wat ons bind, in elke beweging, in 
elke woord, die innige band van siele, van harte wat 
mekaar verstaan, wat in en met mekaar lewe. Kyk 
nou in my oë, en sê my dat dit nie waar is nie. 

LouiSE : (Hande vooruit, kom hom tegemoet, soos eers). 

Oom Koot : Kêrel, nou y s jou kans, gee haar ’n soen ! 

LouiSE : ( Lag, val uit haar rol, bestorm oom Koot ). 

Kor. : Kyk nou, oom Kotie, nou bederwe jy alles; die 
mooiste sou nog kom. 

Oom Koot : Dit glo ek wragtie. Maar dan moet dit 
ek gewees het. 

Mevr. Frank : ( Kom binne) Wat is dit alles hier? 

Oom Koot : (Aan Kor.) Wat, die mooiste. Jy ’s glad 
te stadig, man. Kom hier, laat ek julle wys. ( Hy 
pak Louise aan haar arm) Staan jy nou daar. Hoe 
gaan dit nou weer? ,,My skalkie, my liewe ou 
skelmpie. yy 

Louise : (Gee oom Koot J n stamp , en loop laggend weg. 

Almal beknor oom Koot oor sy steuring). 

Oom Koot : (Aan Louise) A, nee, bly dan nou hier. 
Ons twee sal hulle wys hoe dit nou verder moet gaan. 
Nou kom jy dan hier. (Hy pak Mevr. Frank aan die 
arm) ,,Ou skelmpie, ou skalkie... ( ... ,, 

Mevr. Frank : (Ruk laggend hand-uit) Loop, moenie 
met ou-mense spulletjies maak nie. 

Oom Koot : Ou mense. Nee wat; ons sal die jong 
klomp nog wys hoe die ding gedoen moet word. 
(Gooi sy hande in wanhoop op en gaan sit. Almal 
gaan sit en lag en gesels onder mekaar). 

Mevr. Frank : (Gaan uit, of sy iets vergeet het). 

Oom Koot : (Kyk Louise aan) Maar wat ’n gawe nooi 
is dit geword, vandat ek laas hier was. (Aan Kor.) 
Man, as ek jy was, sou ek ook skelmpie en skalkie 
met haar gespeel het, hoor. 

Freda : Skaam jou, oom Kotie, dis ’n verloofde man. 

Oom Koot : En waar’s sy nooi dan? 

Freda : Aan strand. 

Oom Koot : Aan strand. En laat hom hier sit, soos ’n 
luis op 'n kluitjie. A, nee, A, nee (Aan Louise) Dan 
sê ek, neem jou kans waar, en vry haar af. 

LoursE : ( Voor oom Koot sover kom, het sy al 3 n boek 
opgeneem . en wys vir Freda iets daarin, pet of sy 
oom Koot glad nie hoor nie). 

Oom Koot : (Hard-op, aan Louise) Haai, hoor jy wat 

ek sê? Neetn my raad, hoor, ek is ’n man van on- 
dervinding. 

Kor. : (Om die aandag van Louise af te trek) Oom 
Koot, hoe omtrent daardie pieknie-plek ? Laat ons 
nou eenkeer daaroor klaarpraat; daarvoor het jy mos 
gekom, of hoe? 

Oom Koot : Ja, ja, julle kan maar gerus kom. 

Kor. : Kan oom Koot ons nou presies sê hoe ons moet 
ry, en waar ons moet uitspan. 

Oom Koot : Baie plekke, man. Draai linkerhand af, 
met die dowwe paadjie, net soos jy deur die voor is, 
dan korn julle onder die bome, by die rivier. Daar 
kan julle maar ,,skalkie en skelmpie M ( Hy kyk 
Louise met J n knipogie aan) sonder dat ’n mens julle 
kan sien. Maar ek kom loer, hoor. Ek sal by die 
voor wees om julle die pad te wys. 

Kor. : Nie nodig nie, oom Koot, ons weet nou. 

Oom Koot : O, julle wil my nie daar hê nie, nê. (Op- 
staande) Nou kyk, ek moet nou loop. Dis dan af- 
gespreek. (Aan Louise) Dag, niggie. Magtie, maar 
wat ’n nooi het jy geword. Jy kan my nou gerus 
J n soen gee. 

LouIvSE : (Maak J n afwerende beweging , en gee hand). 

Freda 1 

Albert > : Dag, oom Koot. 

Kor. ) 

Oom Koot : (Laggend en kopskuddend uit). 

Aebert : Kom, Freda, dit word vir ons ook tyd. 

Freda : Alles is dus afgespreek omtrent onse pieknie. 
Lou, en ek is net bly dat jy die rol van Kornelia 
op jou sal neem. Net jammer dat oom Kootjie nou 
so ontydig moes kom. By die repetiesie in die saal 
sal dit beter gaan; jy sal gou gewend word (Albert 
en Freda groet, en gaan uit). 

Louise : (Na J n verleë stilte) Nou ja, Kor. 

ek moet ook gaan. 

Kor. : Moet jy? 

LouiSE : ( Blosend , met neergeslae oe) Ja. 

Kor. : (Kyk haar agterna). 

LouiSE : (Kyk by die deur vlugtig om, in Kor. se oog 

vas, dan snel die kamer uit). 


VIERDE TONEEL. 

( Kor ., later Mevr. Frawk, Bella). 


Kor. : ( Alleen. Sit, staan op, loop op en neer, gaan 
weer sit). 

Mevr. Frank : O, Mnr. Brincker, raai wat ? Iemand 
om u te sien wat u glad nie verwag nie. Die beste 
is dat ek verdwyn, en julle alleen laat. (Sy gaan uit). 

Kor. : ( Verbaas ) Wat, wie, wat ibedui dit.? 

Beeea : (Kom snel in) Kor. ! (Sy val om sy hals). 

Kor. : (Skrik, herstel hom snel, omhels haar) My íief- 
ste ! Wat ’n verrassing ! 

Beeea : (Bly-opgewonde) O, heerlik. Het jy nie ge- 
weet nie? Wie het jou gesê? 

Kor. : Niemand nie. Mevr. Frank sê net: tf daar is 
iemand.” 

Beeea : O, dis goed, anders het jy voordeur toe gekom; 
en hier is ons tog so heerlik alleen (sy soen hom weer 
uitbundig). 

Kor. : So meteens, Bella;—hoe het jy dan gekorn? 

Beeea : (Haastig-opgewonde) Ja, is dit nie heerlik nie ? 
Gister kom een van die plaas-mense by die strand 
ons sê dat hy hier-na-toe moes kom, en ’n plek op 
sy kar oop het. O, ek het na die kans gespring. 
Geen tyd om iets te laat weet nie. Die kar was voor 
die deur. En ek was toe ook maar bly oor die kans 
van weggaan sonder te laat weet—om jou te verras. 
Heerlik, heerlik ! (5y skud hom onstuimig). 

Kor. : ( Opgeskroef hartelik; soen haar) My Íiefste. 

Belea : Jy lyk baie goed. Ek was so bly om uit jou 
briewe te sien dat dit beter gaan. 

Kor. : En, hoelank bly jy nou ? 

Beeea : Oormore moet ek weer weg. Ma is so alleen 

en <sók me al te wel nie. Die oom gaan oormore ook 
weer terug met sy kar. Dit lyk my nou nog ge~ 
selliger hier as toe ek laas hier was. (Sy staan op en 
kyk rond; sien J n skryfboek van Louise op die tafel 
lê, ejb wil dit opneem). 

Kor. : (Spring haar voor> en bêre dit in die laaï) Ag, 
nee, dis somaar so. 

BKrrA : Skrywe jy weer iets, en mag ek dit nie sien nie ? 

Kor. Ag nee, nog nie. As dit klaar is. 

BKUiyA : J n Gedig op my ? 

Kor. : ( Verward ) Nee.ja...... Jy sal sien. 

Bkkka : (Tel J n ander boekie op ) Wat is dit, ’n To- 
neelstukkie ? 

Kor. : Ja, van die debatvereniging. 

Bkkka : Het jy lid geword daarvan ? 

Kor. : Ja. 

Bklka : En jy het my niks daarvan geskrywe nie. 

Kor. : Het ek nie? Ag, veel besonders is dit ook nie. 

BKKi/A : (Kyk die boekie nader in) Dis waarlik die- 

selfde toneelstukkie wat ons eenkeer in Pretoria op- 
gevoer het, toe jy wou hê ek moes met jou daardie 
rol van Kornelia speel. 

Kor. : Ja, dis dieselfde. 

BKKiyA : Toe ek geweier het om voor die hele publiek 
die vryery op die planke met jou uit te voer. Dit 
was nou ook net iets vir my, nê ? Nee, hoor, gee 
ons twee net ’n hoekie alleen, nê ? Jy noem my mos 
jou ou dom skatjie, wat met al die geleerde literêre 
goeters niks te doen wil hê nie. (Sy liefkoos hom). 
Maar, gaan julle dit hier ook opvoer? 

Kor. : Ag nee, ek glo nie. Daar’s niemand wat die 
rolle behoorlik kan vervul nie ( Skouerophalend ); ek 
probeer om hulle so ’n bietjie reg te ruk, maar dit 
help nie veel nie. 

BKKiyA : Dis anders ’n mooi tydkorting vir jou. Nou, 
maar, die paar dae wat ek hier is, is jy myne alleen, 
hoor. Dog, hoe sal ons dit reg kry ? Ek wens tog 
daar is nie so baie nuuskierige mense nie. Daar word 
geklop. Ag, nou reeds moet ek my alweer gedra. 
(Sy gaan J n paar tree van Kor. af weg). 

Mevr. Frank : ( Klop ) Mag- ek al binnekom ? 

Kor. : Ja, binne. 

Mevr. Frank : (Met twee koppies koffie op J n skink - 

bord) Ek dog ek sou dit nou maar waag om nader 
te kom, na die eerste blydskap van terugsien. Ge- 
lukkig dat u so ’n geleentheid gekry het, Juffrou 
'Behm, om oor te kom. 

Beela : Ja. 

Kor. : Is Lou. Louise dan nie hier nie? 

Mevr. Frank : Nee, ek sien haar nie. Sy sal wel gou 
kom. Ek dink sy trek haar aan in haar kamer, die 
deur is toe. 

Bella : (Plotseling, uitkykend by die venster) O. daar 
loop Freda en Albert in die verte. Wag, ek gaan 
gou buiten-toe en loop so ewe doodluiters die straat 
af by hulle verby, net om hul gesigte te sien as hulle 
my herken. Korrie, kyk by die venster uit, hoor; 
ek kom me-t hulle saam hier-na-toe. 

Mevr. Frank : Dit sal vir hulle ook ’n hele verrassing 
wees. (Sy gaan ook uit). 


VYFDE TONEEL. 

Kor., Louise. Later Bella, Albert, Freda. 


LouiSE : (Kom haastig binne) Ek hoor van Ma dat 
Bella gekom het. (Sy kyk op die tafel tussen die 
boeke en papiere). 

Kor. : Ek weet wat jy soek. Dis alles reg. 

LouiSE : My skryfboek,. ek het dit hier laat lê. 

Kor. : Ek het dit in die laai weggeset. 

Louise : Het sy dit nie ges.? 

Kor. : Nee, sy het dit nie gesien nie. Maar, Lou, so 
’n houding van jou sal nooit gaan nie, dit sal agter- 
dog gaande maak. Jy moet dit as iets natuurliks 
beskou dat ek jou les gee. 

Louise : En waarom het jy die boek dan in die laai 
geset ? 

Kor. : (Verward) Ja,. omdat. 

Louisk : Hier kom hulle aan, ek moet weg. 

Kor. : Lou, hou jou nou goed, bly nou hier, jy sal 
Bella. die mense, tog moet ontmoet. 

Louise : Nee, Bella. diê mense, moet my nie hier 

met jou alleen.. ek kom later binne. (5y gaaw> 

uit ). 

Kor. : (Gaan weer by die venster staan). 

Albert } : ( Kom binne ï- 

Freda : (Gearmd met Bella) Wat J n verrassing vir ons 
almal, nê Kor. ? 

Aebert : Dag Korrie. Nou nie meer graswewenaar 
nie, nê? 

Freda : (Aan Bella) Bella, jy kan by my in die kamer 
’n plek kry. Die ou missies van die losieshuis sal 
met plesier nog ’n bed daarin set vir jou,—die kamer 
is groot. 

Beuea : O, dankie. Ek is bly. By ’n vriendin is dit 
altyd beter as. 

LouiSE : (Kom weer in, met iets ongemakliks in haar 
houding) Dag—Juffrou Behm. Dat u ons so met- 
eens verras ! (Sy gee hand). 

Akbert : (Met knipoog) Ja, ja, as sy weer kom moet 
sy liewer vooruit skrywe, nê? 

Freda : Albert, begin jy nou weer; wat het jv my be- 
low T e ? 

Arbert : Ag, ek speel maar. Maar, nee—so ’n hand- 
geëry is darem al te koud. Soen mekaar, julle twee: 
julle ken mos altwee vir Kor. nou amper ewe goed. 

Louise : (Glimlag gedwonge, gee Bella ’n haastige soen- 
tjie , en gaan dan op J n afstand staan met neerge- 
slae oë). 

Freda : Kyk nou, Albert, hoe verleë maak jy die kind. 

Aebert : (Ruk hom reg) Nee maar dan moet ek weer 
gaan goedmaak wat ek bederw T e het. (Hy vee die 
rug van sy hapd oor sy mond en stap haastig na 
Louise toe, dog bly halfpad plotseling staan) Nee, 
ek belowe nou regtig beterskap, hoor. 

Freda : En hoelang bly jy nou by ons, Bella ? 








39 


iBeixa : Tot oormóre. 

Freda : Ag, so kort. ( Haastig ) Maar, kyk vir my : 
hier sit ek nog altyd naas jou, en daar staan Kor. 
pen-orent, dis mos sy plek hier. (Sy wil opstmn). 

Beeea : (Trek haar weer neer ) Nee, bly sit. 

Louise : ( Kyk haar skuins aan en glimlag, hoofskud - 

dend). 

Aubert : Kor. kan maar op haar skoot sit. 

Beeea : (Opspringend) O, hemel, nee ! 

Aemae : (lag). 

Freda : Albert! 

AdbeRT : Maar mae ek dan niemand pla nie ? 

Freda : (Gee hom J n klappie op sy mond). 

AebeRT : (Vang haar hand en gee haar J n soen). 

Freda : (Sug, met J n glimlag, en gaan weer sit) Maar, 
Bella, as jy nou langer kon gebly het, kon jy deel- 
neem aan onse pieknie. 

Aebert : Ja, en daar kry ek nog ’n ander gedagte : dan 
kan sy daardie rol van Komelia in die toneelstuk 
neem, saam met Kor. 

Beeea : (Haastig afwerend) Nee, nee ! 

LouiSE : (Kyk Bella weer ob dieselfde mamer aan). 

Aebert : As jy hom soen voor die mense is dit mos 
maar niks nie. 

LouiSE : (Voel ongemaklik, glip by die deur uit) Ek- 
sknus ’n oomblik. 


Freda : Dit lyk of ek jou nog die beste verstaan, Bella. 
Ek begryp dat dit niks vir jou is nie : so ’n publieke 
vertoning van vryery. 

Beeea : O, nee, ek is ook te dom vir die komediespelery. 
En ma is nie fris nie—ek kan nie langer bly nie; en 
waar kry ek geleentheid om somaar enige tyd terug 
te gaan ? 

Aubert : (Opspringend) Maar kom ons loop, Freda. 
As haar tyd so kort is, moet ons die twee nie ophou 
nie. 

Mevr. Frank : (Met skinkbord) Nee, wag drink eers 
’n koppie koffie. Waar is Lou? Waarom loop sy 
so weg uit die geselskap ? 

Freda : Albert het haar weer gepla (Sy wys vuis vir 
Albert). 

{Daar word geklop). 

Mevr. Frank : (Gaan kyk, kom terug) Hier is Dr. 

Muller. Hy vra of hy kan binnekom? 

Kor. : Ag, dat ek nou so kon vergeet. Gister het hy 
my op straat ontmoet en gesê dat hy vanmiddag aan- 
kom ( kyk op sy oorlosie). 

Aebert : Het hy besigheid met jou ? 

Kor. : Ja, niks besonders nie. 

Freda : Moet ons uitgaan? ( Aan die ander) Kom ons 
gaan solank tuin-toe. 

Kor. : Ja, dis miskien beter, as julle wil. Ek kom 
netnou ook. 

Aebert ) 

Freda > : ( Staan op en gaan by die agterste deur uit). 

Beeea J 


SBSDE TONEEL. 

Kor., Dr. Muller. Later Louise, Mevr. Frank. 


Dr. MueleR : Ah. Tuis, nê,—volgens afspraak. 

Kor. : Sit, dokter. 

Dr. MueeER : ( Gaan sit , vat Kor. se pols, kyk hom op^ 

merksaam aan) Ja, Mnr. Brincker, dit spyt my, dog 
ek moet my raad herhaal : u moet hier weg, na die 
Transvaal of Vrystaat, of ten minste die Karroo. 

Kor. : En moet dit dan subiet gebeur, Dokter? 

Dr. MuueER : Vir u hoe gouer hoe beter — elke dag is 
’n dag. 

Kor. : U het in die begin tog gesê dat ek hier maar 
kon bly, as ek maar nie strand toe gaan nie. 

Dr. Mueler : Dit is so. Ek het darem van die begin 
af gesê dat dit beter sou wees vir u om terug te gaan. 

Kor. : En my kleur is beter,—almal sien dit. 

Dr. MuIvEER : Ek ook. Maar dis in u geval juis iets 
wat nie moet wees nie, altans nie so nie. 




4i 

Kor. : ( Skouerophalend) U sal dit beter weet as ek 

Dokter, maar. 

Dr. Muri,KR : Ek begryp dat dit vir u onaangenaam is, 
terwyl u meisie hier aan strand is. Sy kan u ten- 
minste af en toe kom besoek, as daar geleentheid is. 
Wel, u weet nou wat my raad aan u is. Of u dit al 
of nie wil opvolg, is u saak. As u nie weggaan 
nie, sal dit daar weinig toe of af doen as u haar 
af en toe ’n daggie besoek aan strand. 

Kor. : Nee, so roekeloos wil ek darem nie wees nie, 
Dokter. U moet dit maar nie sê dat sy dit hoor nie, 
anders dring sy miskien daarop aan by my dat ek 
strand toe moet kom. 

Dr. Muuuer : Nee, nee, ek dink sy sal daarop aandring 
dat u weggaan Transvaal-toe. 

Kor. : Doen my ’n plesier, dokter, en sê aan niemand 
nie dat u my vandag geraai het om terug te gaan. 
Mevrou Behm en haar dogter bly waarskynlik nie 
meer al te lank aan strand nie, dan gaan ons almal 
same terug. 

Dr. MueuER : O, in so ’n geval kom alles natuurlik van- 
self reg ( skouerophalend , staan op om hand te gee). 
Ek het in ieder geval my plig gedaan, Mnr. Brincker. 
Dokters het somtyds onaangename pligte, b.v. om 
iemand weg te order van sy nooi. 

Louise : ( Kom hinne, wil weer uitgaan) O, ekskuus, 

Dokter, ek wis nie. 

Dr. MueeER : ( Gee hand) Dag Juffrou Frank. Nee, 

ek sê net aan Mnr. Brincker dat dokters somtyds on- 
aangename pligte het, b.v. iemand weg te order van 

sy trekpleister. (Kyk na Kor.) O, ekskuus. 

daar mog ek nie oor praat nie. 

UouiSE : ( Verward ) Weg te order. Moet Kor. 

Mnr. Brincker. dan weggaan? ( Probeer haarself 

te herstel) Dokter,..... ek.trekpleister? 

Dr. Mueeer : Ha, Ha, Ha ! Nee, nee sulke grappe 
laat ek oor aan my vrind Albert Duvenhage. Ons 
weet mos wie Mnr. Brincker se trekpleister is, nie 
waar nie? Nee, nee, op my woord ek wou u nie 

pla nie. U is sulke lawwe grappies tog nie van my 
gewend nie. 

LouiSE : (Om haar houding te red } na haar fout f dreig 
sfieels dog gedwonge laggend met haar vinger) Nee, 
doktertjie, ek llet goed gemerk. ( Snel) Sy is hier, 

Dokter, agter in die tuín, Bella. 

Dr. MulIvER : ( Gee haastig hand) Kom, dan hou ek 

hom te lank van haar af. Ek wis nie dat daar ge- 
selskap op julle wag. ( Uit). 

Louise : ( Na J n oomblik van opgewonde stilte) Wat, 

moet jy weggaan, Kor. ? 

Kor. : Dokterspraatjies, Lou,—nie nou nie, hoor, stel 
jou gerus. 

Louise : Ek het somaar geskrik. vir arme Bella haar 

part..as.as.sy en haar ma nie saamgaan nie. 

Kor. : Ag, ons praat nie meer daaroor nie, Lou. Doen 
my ’n plesier en sê aan niemand dat daar selfs sprake 
van was dat ek moet weggaan nie. Belowe jy my ? 
Louise : Ja. 

Mevr. Erank : ( Kom binne), My skepsels, julle twee 

alleen hier? Ek dog die dokter is nog hier, Mnr. 
Brincker, Juffrou Behm het gesê u moet maar so 
gou as moontlik na die losieshuis van Freda kom. 
Julle gaan daar same ’n gesellige aand deurbring. 
Sy het maar met Albert en Vreda vooruitgegaan. 

Louise : (Lag fyntjies). 

Kor. : (Kyk op sy oorlosie) Goed, ek gaan dade- 
lik (Weg). 

Mevr. Frank : Lou, maar dis nie mooi van jou nie 
dat jy hom so aan die praat hou, terwyl sy meisie in 
die tuin sit wag op hom. 

Louise : (Geprikkeld) Ag, ma, die dokter is net weg. 
Ek het hom glad nie so lank aan die praat gehou nie. 
Dit lyk my waarlik of ma dink dat ek hom vir my 
wil hê (Grynslaggend weg). 

Mevr. Frank : (Skud langsaam haar hoof). 

Gordyn. 

DERDE BEDRYF. 


(Woonkamer van Mevr. Frank, soos eers). 


EERSTE TONEEL. 

{Kor., later Albert). 


Kor. : ( Loop opgewonde en peinsend heen en weer, 

gaan sit en probeer om te skrywe. Gooi die pen on - 
geduldig opsy; neem J n boek, en gaan agteroor sit 
lees. Smyt die boek ook weg, en begin weer stap. 
Daar word geklop) Binne ! 

AiyBERT : Móre, anóre. En hoe het onse pieknie van 
gister jou geval? Jong, daar was iets oor jou die 
heel dag, ek weet self nie wat nie. Ereda het dit 

ook opgemerk.. iets afgetrokkens, iets ver- 

strooids. 

Kor. : (In selfstryd, gee geen antwoord nie). 

Aebert : (Vat hom aan die skouer) Wat is dit, kêrel. 
Tog nie die ou kwaal nie. Sal jy hier ook moet weg? 

Kor. : Ek moes hier nooit gekom het nie. 

Aebert : Is dit so erg ? Maar man dan moet jy dade- 
lik. 

Kor. : (Meteens vertrouelik) Albert, jong, ek is bly 
dat jy gekorn het. Ek het behoefte om met iemand 
te praat. Ek weet jy sal stilbly. Ek weet ek kan 
op jou vertrou. 

Aebert : (Gaajb sit weer, regoor hom) Ek luister. 

Kor. : (Lag aangedaan, dan ernstig) Jong, ek is in *n 

groot moeilikheid. Het julle regtig nog niks aan 

my en. en. gemerk nie? 

Aebert : Ja, juis, gister veral, dis net waaroor ek nou- 
nou gepraat het. 

Kor. : Nee, ek meen iets anders. Het julle dan nie 

gevra waarom ek so stil.so verstrooid.het julle 

niks gemerk aan Eou...i... aan Juffrou Frank nie? 

AeberT : ( Asof hy nou eers begryfi, kyk Kor. J n rukkie 

swygend aan) Arrie, ha, ha, ha, sit die vurk so in 
die steel? Om jou die waarheid te sê, ek het lont 
geruik van daardie aand van die repetiesie af. 

Kor. : Albert, dis nie ’n saak om oor te lag nie. 

AtbERT : En Bella. Hoe met haar? 

Kor. : Moet my nou nie verder martel nie, Albert, ek 
het dit al genoeg self gedaan. 

AnBERT : (Skynbaar ligvaardig) Nee, maar dis nou vir 
jou regtig ’n grap. 

Kor. : Albert, ek smeek jou. hou op, en help my 

(meteens opgewvnde) Ek is verlief, onveranderlik 
verlief op Louise! Wat moet ek maak, gee my 
raad. 

Aebert : Maar, is die liefde wederkerig ? Louise—ek 
weet nie—dit het my gelyk of sy gister baie van 
daardie Daan Roux se geselskap gemaak het. 

Kor. : Ja, dit het ek ook gemerk. dit het my ’n 

bietjie gehinder. maar dit maak nie saak nie. 

Watter reg het hy.? 

Aebert : Is Lou dan nie vry om te maak soos sv wil 
nie ? Jy is nie vry nie. Daan het alle reg om met 
Lou te verkeer. 

Kor. : Man, jy kannie verstaan nie. 

Aebert : (Doodernstig, beslis) Daar’s geen kwestie van 
nie : jy moet Lou laat staan. Wil jy Bella dan in 
die ongeluk stort? 

Kor. : Lou laat staan...i. Jy praat maklik. 

Aebert : Maar, man, die arme Bella. 

Kor. : Wat praat jy van Bella in die ongeluk stort, jy, 
wat aldae voor jou oë sien hoe oppervlakkig sy is,— 
nou onlangs weer, toe sy hier was op besoek. 

Aebert : Man, jy weet dat Bella nie oppervlakkig is 
nie, dat dit maar haar manier is voor mense. Het 
jy nie altyd self aangehou nie, dat jy die onafhank- 
like maniere van haar bewonder. Sy het jou so lief 
dat sy maklik die klein-gedoente en vertoning-vryery 
oor die hoof sien. 

Kor. : Jong, vandat ek Louise ken, dink ek anders oor 
haar gedrag en opvatting. en waarde. Jy, wat 

haar ook ken, wil jy my sê dat jy nie die groot 
verskil sien tussen haar en Bella nie? 

A13ERT : Dat Louise J n gawe nooi is, is net seker. 

Kor. : Man, daar is diepte in haar. Hoe meer ek haar 
leer ken hoe meer ek uitvind hoe besonder goed sy 
op die hoogte is van baie dinge, hoe leergraag sy is, 
hoe sy belangstel in alles. Ek kan met haar oor 

alles gesels; onse gevoelens is so simpatiek. iBella 

is so gewoon. stel geeii belang. 

Aebert : Hanou, stadig. 

Kor. : Bella in die ongeluk stort. Man, sy sal daar 
net gou oor heen wees. So tragies verloop sulke 
afgebreekte verlowings tog nooit. 

Aebert : Dit mag waar wees vir ander, maar Bella. 

Kor. : Wat praat jy nou, het jy Sannie ook nie laat 
staan nie? Was Freda die eerste en enigste nooi 
waaraan jy verloof was? 

Aebert : ( Stotterend ) ...Nee. maar. 

Kor. : Daar het jy dit. Vertel my ’n bietjie, toe, hoe- 
veel jongkêrels trou met die nooi waaraan hulle die 
eerste verloof raak. 

Aebert : Nee, maar hoe oppervlakkig Bella op die oog 
ook mag lyk, wat jy in haar ontdek het, is goed. 
Sy is nie Sannie nie. 

Kor. : Wat ek in Louise ontdek het is beter. Man, 
jy het net so goed as ek ingesien. dat ’n mens ’n vrou 
vir jou hele lewe neem, en dat dit goed is om by- 
tyds versigtig te wees. Is Sannie dan miskien in die 
ongeluk gestort? Sy was gedoriwaar nog voor jou 
getroud. 

Aebert : Jong, hoeveel maal moet ek dit herhaal ? Sy 
is nie Bella nie; daardie trouery van haar is juis y n 
bewys daarvan. Bella mag nie so danig veel belang 
stel in daardie deftige letterkundige dinge nie,—dit 
bly by ons almal tog maar stuk- en lapwerk. By 
Louise is dit ook nie so heel veel besonders nie. 
Bella erken dit vir haarself eerlik, en maak ook geen 
aanspraak op geleerdheid of besondere kennis van al 
die dinge nie. Maar, man, daar is juis een van die 
bewyse dat sy ’n reguit juweel van ’n mens is. Sy 

kom eerlik daarvoor uit, want sy voel dat sy meer 
in haar het, van groter waarde. Maar, jy wil dit 
nie sien nie. 

Kor. : Haar senuweeagtigheid, haar skamerigheid, maak 
my moeg. Dit lyk so onverskillig. 

Ai^bert : As sy met jou alleen is—stry as jy kan—is 
sy nie onverskillig nie. Ja, ek kyk dieper as jy 
dink in mense se geaardheid in. Kêrel, dis omdat 
ek haar so goed ken dat ek dit gewaag het om jou 
en Louise in die begin met mekaar te pla. Ek sou 
dit seker nooit gedaan het nie as ek kon vermoed 
het....... Maar, daar is met jou nie te redeneer nie, 

ek sien dit duidelik. (Hy staan op om weg te gaan) 
Jy is te ver heen. Ek wonder wat Freda hiervan 
sal sê. 

Kor. : Geen woord met haar daaroor nie. Ek het ge- 
dog ek kan op jou reken om dit aan niemand te 
vertel nie. 

Aebert : Ekskuus, ek het niks belowe nie. Freda is 
my verloofde, en moet alles weet wat ek weet. 

Kor. : Sien jy nou, hoe innig lewe julle twee same. 
En die geluk gun jy my nie, om ook ieniand te hê 
met wie ek so gans en gaar één kan wees. Ek het 
julle twee al baie beny. 

Aebert : Basta ! Dit sal nie verder gaan as by Freda 
en my nie, glo vir my. Maar, vertel my, Kor., het 
jy al met Louise gepraat, en is sy net so ver heen 
soos jy? 

Kor. : Daar is nog geen beslissende woord tussen ons 
gewees nie, net ’n toenadering, ’n aantrekking, wat 
ook vir haar onweerstaanbaar is. Ek sien dit te 
duidelik, dis wederkerig, en nie meer te stuit nie. 
Die reg van ware liefde gaan bo elke ander. 

Aebert : Reg bo reg; en tog is dit verkeerd, Korrie, al 
sê ons ook wat. Maar, as jy daarop bly staan, sou 
ek jou aanraai om die saak opelik met Bella en haar 
ouers te bespreek. Tot weersiens. (Stap uit). 

Kor. : Laat dit maar aan my oor, dis my saak (Hy 
stap op en neer en gaan dan> sit voor sy papiere). 

TWEDE TONEEL 
(Kor. f Louise). 

Kor. : ( Roep ) Lou, Lou. 

Louise : (Aan die deur) Ja, ek kom. 

Kor. : Waar is die posseëls wat jy vir my sou gebring 
het? Dis die eerste maal wat ek jou vandag sien na 
gister se pieknie. Waar ’s die seëls? 

Louise : (Nie baie op haar gemak nie) Hier, Mnr. 
Brincker. 

Kor. : Skielik weer “Meneer.” Waar kom dit nou met- 
eens weer vandaan. Wat beteken dit ( Kyk haar 
meteens skerper aan) Wie is daardie Daan Roux 
met wie jy gister op die pieknie so danig ekstra w 7 as, 
ken jy hom al lank ? 

Louise : (Ontwykend) Is dit Albert wat hier was? 

Kor. : Ja. Maar antwoord nou eers my vraag. 

LouiSE : Ag, Men. Kor. Ek vergeet somaar perty- 

keer, en sê Meneer. (Beteuterd) Ek.. ek dink 

somtyds ons moenie so intiem met mekaar.. 

Kor. : Kom, kom, wat ’n nonsens is dit nou? 

Louise : (Maak of sy wil weggaan). 

Kor. : Nee. Waarom dan so haastig? 

Louise : Ma is uit, en- ek.» 

Kor. : Nou ja, ander dae het jy mos nie daarna gevra 
nie. Het jy dan nie geweet ma is uit voordat jy 
hier in gekom het nie, hê? 

LouiSE : (Baie verleë) Ja. 

Kor. : Nou ja, ha, ha, ha,—ek weet mos jy sit graag 
J n bietjie met my gesels. Wat makeer jou dan van- 
dag. Sit hier (Hy trek J n stoel vir haar reg by die 
tafel). 

LouiSE : (Kastig onbevange, dog inwendig opgewonde) 

Ja, Kor., ek gesels graag met jou, maar.die mense 

sal sê dat ek.Bella wil. (Sy lag senuweeagtig). 

Kor. : (Ongeduldig) Die mense, die mense. Is ’n ver- 
loofde man dan so min te vertrou dat hy met geen 
ander nooi meer mag gesels nie? Ek gesels tog 
aldag met jou, nie waar nie ? 

Louise : Ja. Maar gister by die pieknie . was jy 

so wonderlik, so stil_so. 

Kor. : O, dan het ek te min met jou gesels. Was dit 
die fout ? En het jy daarom daardie verflakste Daan 
so aangeklamp ? 

Louise : (Verleë) Nee, maar jy was so anders, so. 

Kor. : Ag wat, ek het somtyds sulke buie. Dit gaan 
wel weer verby. Jy merk daar nou tog niks van nie. 

Louise : (Na J n stilte) Wanneer kom iBella weer? 

Kor. : O, ek weet nie ( Lag gedwonge onverskillig) dit 
lyk of sy baie plesier het by die strand. 

LouiSE : ( Meteens, met opregte mening) Ja, Kor., ek 

het somtyds regtig jammer vir jou : As sy hier is, 
ook, lyk sy my so onverskillig. 

Kor. : (Haal sy skouers op) Dit lyk of dit maar haar 
manier is. Nou ja, dan is dit mos baie goed van 
jou om my ’n bietjie te troos, ou sus, ha, ha, ha ! 
Is dit nie so nie? As sy hier is gaan sy selfs baie 
maal weg, en laat ons twee alleen gesels. Sy weet 
mos ook dat ons elke dag met mekaar omgaan. 
Waarom wil jy dan nou net vandag, en vir die eerste 
keer, van my weghardloop ? 

Louise : (Meer toenaderend) Ek.ek sal dit nie weer 

doen nie, hoor. 

Kor. : (Kyk haar plotseling met verstandhouding aan). 

LouiSE : (Spring verleë en blosend op, en gaan na die 
boeke staan kyk op J n rakkie aan die muur; sy haal 
J n boek uit) Wat is hierdie? “Karakterlesing in die 
hand.” Glo jy daaraan, Kor. ? 

Kor* : Ja, dis baie interessant. Kom hier daarmee, dat 
ek jou iets wys daarin. 

Louise : (Kom met die boek naas Kor. sit). 

Kor. : (Blaai senuweeagtig haastia in die boek) Wag, 
hier is dit. (Set die boek op tafel) Gee my jou 
hand hier. 

LouiSE : (Gee haar hand). 

Kor. : (Druk haar ha?id en pols in altwee syne, dan los 
hy ?net een van sy hande en volg met die vinger 
daarvan J n lyyi' op haar hand) Hier is die lyn van 
lewe. Hy loop heeltemal om tot hier. Wag, laat 

ek jou pols sien. (Hy skuiwe haar mou meer as 
nodig op, en bevoel haar arm) Wag, hierdie kuiltjie 
het ook ’n betekenis. (Hy hou haar pols en blote 
arm met altwee hande omvat, en lees opsy in die 
boek op tafel). 

Louise : (Luister meteens, spring plotseling op, en gaan 
na skilderye staan kyk aan die muur). 


DERDE TONEEL. 

(Die voriges, Mevrou Frank). 

Mevr. Frank : (Kom biwie, met hoed op) Ek moet 
vandag plaas toe gaan vir meel, mnr. Brincker, ek 
wag vir die kar. (Kyk verwonderd rond) Maar hoe 
is alles dan so stil hier? Het julle twee rusie gehad? 

Kor. : Rusie met Lou. Dit moet ’n slegte mens wees 
wat met haar rusie kry, Mevrou ( J n bietjie verward) 
Nee, ons het oor hierdie boek gesels. Ek wou na 
die gelukslyn in haar hand kyk, maar sy wou nie. 

Mevr. Frank : Sy het my gesê sy het nie so ’n lyn 
nie, Mnr. Brincker, en dat sy daarom nooit ’n vryer 
kry nie, soos al die jongmense om haar heen. 

LouiSE : (Verlee) Ma ! (Sy wil uitgaan by die deur). 

Mevr. Frank : Kom, kom, moenie vir jou aanstel nie. 
Waar kom al die skamerigheid dan vandag so met- 
eens vandaan? Ek het Freda in die straat gekry. 
Sy het gesê sy kom 'n oomblik by jou aan. 

Louise : (! Bly om wep te kom) Dan gaan ek my eers 

’n bietjie regmaak. (Sy gaan uit). 

Mevr. Frank : (Aaw Kor.) Regmaak. En dit vir Fre- 
da. Maar wat makeer sy dat sy vandag so verwaaid 
is? 

Kor. : ’n Mens kan nooit weet nie. Miskien het sy die 
geluk gekry wat u netnou bedoel het; en dan is ’n 
meisie mos maar deurmekaar. 

Mevr. Frank : (Lag) Dit lyk of u goed op die hoogte 
is omtrent meisies, Mnr. Brincker. Ag, as dit tog 
maar waar was dat sy iemand kan kry om vir haar 

lief te hê, wat vir haar kan sorre. As sy julle so sien 
met jul meisies, dan beny sy julle tog so. 

Kor. : Wag, maar, Mevrou. 

Mevr. Frank : Ek laat haar onbesorgd agter. Ja, om- 
dat ons altyd eerlik vir ons brood gewerk het, en 
nooit die fatsoenlike manier van steel geken het nie. 

Kor. : U kan dit gerus st§el noem, mevrou, sommige 
van die sogenaamde besigheids-maniere. 

Mevr. Frank : ( Staan op om uit te stap, vrolik weer 

op) Net een soort van steel, wat heeltemal vergeef- 
lik is, kan ons ook nie reg kry nie—tenminste arme 
Lou nie—en dit is om ’n hart te steel. 

Kor. : Wie weet of sy u nie eendag verras nie, wat dit 
betref. 

Mevr. Frank : Hoe so? Weet u dan miskien van...... ? 

Kor. : Nee, nee, ek sê somaar so. 

Mevr. Frank : Mnr. Brincker, ek hou tog so baie van 
Bella. Ek dink julle sal so gelukkig same wees. 

Kor. : Die meeste mense dink dat sy ’n bietjie opper- 
vlakkig en selfs koud is. 

Mevr. Frank : Ja, ek kan begryp dat ’n mens die in- 
druk kry as jy haar min ontmoet. Ek het die eerste 
dag ook so gedink. Maar as ’n mens so alleen met 
haar praat, dan vind jy uit dat dit nie so is nie. 

Kor. : ( Nadenkend, stilweg) Ja. 

Mevr. Frank : Hoe sê u dit dan so snaaks? Daar’s 
die kar ( sy gaan uit). 

Kor. : ( Stap die tuin in). 


VIERDE TONEEK 

(Freda, later Louise, Kor.). 

Freda : (Kyk by die deur in, sien yáemand nie, kom in 
en gaan sit) Niemand hier nie, ek sal maar ’n bietiie 
wag. (Roep) Lou, Lou! 

LouiSE : (Kom binne, steek haar hande uit, verward) 
Freda ! 

Freda : Lou, wat is dit. waarom lyk jy so.? 


I 






Louise : (Slaan haar arms om Freda haar nek en bars 
in snikke los). 

Freda : (Gaan met haar sit op die sofa } en paai haar) 

Maar, kind, kind, wat is dit dan ? (Stilte van enige 

oomblikke). 

Louise : Freda ek is tog so bly dat jy gekom het. O, 

ek het soveel op my hart. Ek is bly om iemand 

te hê om mee te praat. 

Freda : ( Li y Louise haar hoof van haar skouer op, kyk 

in haar oë) Iemand om mee te praat, as jy iets op 
jou hart het. Waar is jou ma dan, Lou? 

LouiSE : (Slaan haar oë wild op) My ma ? O, sy mag 
nie weet nie. 

Freda : Mag sy nie weet nie? Lou, dan moet dit iets 
wees wat nie goed, nie reg is nie. 

Louise : (Spring op) Freda, weet jy dan, weet jy 
dan? Wie het dit vertel? Is dit al in die dorp 
rond ? 

Freda : Albert het my vertel, dat Kor., van sy kant, 
met hom gepraat het. 

Louise :! Albert ! O, hy moenie vertel nie. 

Freda : Bedaar, Lou, net Albert weet, en ek. 

Louise : Moet dit tog nie verder vertel nie. hou dit tog 
stil. 

Freda : Vertrou op ons, Lou ( Beslis ), maar maak daar 
nou ’n end aan. Nou, eer dit te laat is. As dit nie 
reeds te laat is nie. Vertel my, Lou, het julle al 
tot woorde gekom, het julle al gepraat oor jul liefde, 
jy en Kor. ? 

Louise : Nee, nee. Maar. ’n end daaraan maak,— 

dis onmoontlik, dis te laat. 

Freda : Wel, dan moet dit vroeër of later tog bekend 
word. 

Louise : (Heftig opgezvonde) Nou, dan gee ek ook nie 
meer om nie. Ek het hom hartstogtelik lief. Daar’s 
niks meer aan te verander nie. 

Freda : (Na J n stilte) Lou, ek kan my nie verbeel dat 
/ dit jy is wat met my praat nie. Ek het nooit ge- 
dink dat ek so verskriklik in iemand teleurgestel 
kan word nie. (Meteens) Maar. sê my Lou, 

wat beteken dit dan dat jy dit gister, op die pieknie, 
so aangelê het met daardie Daan Roux. Jy het Kor. 
bepaald afgeskeep, en met Daan gesels en geginne- 
gap, aaneen. 

Louise : Ag, het jy dan nie gesien nie, ek was so aan- 
gegryp deur die vloed van gevoel, dat ek Kor. moes 
ontwyk; dit sou anders dalk onhoudbaar geword het, 

die ander mense sou dit gemerk het. Ek het 

amper nie gedurf om Kor. aan te kyk nie. 

Freda : O, so. Nee, nou verstaan ek. Maar, Lou, ek 
vra jou in alle erns nog ’n keer, het jy en Kor. al 
oor die saak gepraat. 

Louise : Nog nie, nog nie; maar dit sal nie lank duur 
nie. 

Freda : Lou, dan bid ek jou, draai terug. 

Louise : Onmoontlik. Hy kan ook nie meer terug nie. 
Dit sal onse lewe kos as ons ooit weer van mekaar. 

Freda : En voel jy niks vir iemand se lewe wat van 
hom sal rnoet afsien ? Is jy so egoïsties ? Kan jy 
jou nie in haar plek stel nie, en dink dat sy dieselfde 
moet voel ? En sy het tog die eerste reg. 

Louise : Hoegenaamd nie. Een wat nie lief het, het 
nie reg nie. Liefde, ware liefde, is die hoogste reg. 

Freda : f< Een wat nie lief het nie. M Wie vertel iou 
dat Bella vir Kor. nie lief het nie ? 

Louise : Maar, Freda, dit het jy tog self herhaalde 
male gesien. Sy laat hom somaar elke-maal alleen 
staan. Is dit liefde, die oppervlakkigheid, die af- 
skepery ? 

Freda : Maar, Lou, waarom kom sy hom dan besoek? 

LouiSE : Om hom aan ’n lyntjie te hou. Tweemaal 
het sy nou nog maar hier gewees, vandat Kor. hier 
is. Nee, Freda, ek het nie meer gedoen nie as op 
te tel wat sy weggooi. Sy sal daar maklik oorheen 
kom, wees daar seker van. En ek, O, ek kan hom 
nie meer mis nie. 

Freda : “Maklik oorheen kom. M Ek vertel jou dat jy 
haar vermoor 

Louise : Waarvan praat jy tog. Was Sannie dan ver- 
moor, aan wie Albert eers verloof was. Sy is van- 

dag getroud en gelukkig. En dit sal Bella binnekort 

ook wees- Iemand wat so graag by die strand 

rondflenter. 

Freda : Jy ken Bella nie. Ek ken haar beter as jy. 

Louise : Ek weet wat ek sê, ek ken haar. 

Freda : (Staan op) Ek sien dis verniet om verder met 
jou te praat. Ons sal sien of jy reg het, as Bella 
kom. 

Louise : (Skrik onwillekeurig) Kom sy? Wanneer? 

Freda : Ja, sy het my geskrywe, en sy sal weer by ons 
losieshuis loseer. (Hoofskuddend) Ek sien daar’s 
niks met jou te begin nie. Ek sal verplig wees haar 
eers by my te hou en ’n bietjie voor te berei, as 
ek kan. 

Louise : Wil jy dit doen, Freda ? O, dit sal dit vir 
my soveel makliker maak. Maar kyk, Freda, moet 
vereers nie my naam noem nie u 

Freda : Lou, ’n mens wat ’n suiwere gewete het, is 
nie so wiíd vir die gevolge van sy dade nie. (Na- 
denkend) Maar dis waar wat jy sê, laat ons eers 
verswyg dat jy daar iets mee te doen het. Laat ons 
haar net laat verstaan dat Kor. haar afvallig geword 

het, sonder dat sy weet wie. Dan kom ek met 

haar saam hier-na-toe, en kan jy self sien hoe sy 
dit opneem; en vervolgens. 

Louise : Dis regtig ’n goeie plan, Freda. Jy sal nou 
sien dat dit sonder baie kleerskeur sal gaan, hoor. 

Freda : (Kortaf, gaan weg) Dag. 

LouiSE : (Gaan senuweeagtig, gejaag by die tafel sit . 
Neem pen en papier) Freda, ek gaan nou aan honi 
skrywe dat ek hom lief het; O, ek kan nie meer 

wag nie. Hy moet dit weet as hy my weer sien, 

voor ek hom dit hoef te sê. dit sal ek tog nooit 

reg kry nie. Ag, hy weet dit al. 

Freda : Lou, ek skaam my vir jou. Het jy nou heelte- 
mal kranksinnig geword ? Gaan jy dit skrywe ? Jy, 
as meisie, behoort beter te weet. 

LouiSE : (Skeur die papier voor haar in klein stukkies). 

Freda : (Gaan na die deur f swyg en skud haar hoof). 

Kor. : (Kom plotseling by dieselfde deur binne) O, 

ekskuus, so haastig? 

Freda : (Ontstel onwillekeurig ) Ek moet weg, ek het 
nie tyd nie. (Haastig weg). 

VYFDE TONEEL. 

( Louise , Kor .)„ 


Louise : (Verward) Kor. ! 

Kor. : A, dis nou nie meer << meneer ,, en “u” nie. 

LouiSE : Dis mos al lank dat ek nie meer tí meneer ,, en 
“u” sê nie. Kor., ek.ek.wou aan jou skrywe. 

Kor. : (Kyk haar meteens oplettend aan, en neem haar 
hand) Wat wil jy daarmee sê, Louise? 

LouiSE : O, Kor., jy het te gou binne gekom. Jy het 

my.laat ontstel. Ek was besig om met Freda 

te praat. 

Kor. : Ontstel? Jy ontstel jou mos anders nie as ek 
inkom, Lou.... 

LouiSE : (Wankel; loop met haar hand nog altyd so in 
Kor. se hapd, met hom saam na die sofa) Laat my 
’n oomblik sit, ek voel nie lekker nie. 

Kor. : (Neem naas haar plaas. Hou haar hand in al- 
twee van syne vas. Stilte. Dan trek hy haar stadig 
na hom toe, en leg sy arm om haar middel) Lou, 
het ons mekaar eindelik verstaan ? 

Louise : O, Kor. ! (Sy leg haar arm om sy hals). 

Kor. : Myne, myne ! (Hulle omhels mekaar lank en 
innig). 

LouiSE : (Staan stadig op; vermoeid, maar beslis) Dis 
klaar, dis gedaan, Kor. 

Kor. : (Beslis) Laat nou kom wat wil. 

LouiSE : Kor. Ek is swak. In die moeilikhede wat 

ons nou voor die deur staan, sal jy my moet help. 

Kor. : Ek het nou die moed van J n leeu. 

LouiSE : .Bella. 

Kor. : Ja, Bella, Lou. Waarom moet ’n mens tog so 

baie in die blinde rondvoel in jou lewe, voor jy die 
regte een het? ( Hy omarm haar weer). 

Louise : Wat sal Ma sê ? Sy dink nog so baie van 
Bella, van haar opregte liefde vir jou. 

Kor. : Ja, dat almal nie kan insien hoe ’n opperv'lak- 
kige skepsel Bella is, begryp ek nie. 

Louise : Freda sê ook dieselfde as Ma. 

Kor. : Weet Freda? 

Louise : Alles. 

Kor. : Ja, natuurlik, want ek het met Albert gepraat. 
Dit sal voorlopig by die twee bly; ons kan op hulle 
vertrou., 

Louise : Ek het haar vertel, Kor., dat w&re liefde die 
hoogste reg is, dat ek opgetel het wat Bella weggooi, 
dat sy geen reg meer op jou het nie. 

Kor. : So is dit, liefste. Die liefde, ware liefde, is die 
hoogste; en dit heilig alle middele, selfs leuen, selfs 
bedrog. 

Louise : Sal jy Bella nou laat weet ? 

Kor. : Sy hoef voorlopig niks te weet nie. 

Louise : Maar waarom nie, as ons altwee dink dat sy 
daar maklik oor sal kom. 

Kor. : 'n Mens kan nooit weet nie, sy kan dalk moei- 
likheid maak. 

Louise : Maar, Kor., sy sal tog eendag moet weet, en 

as jy haar nie vertel nie, wie moet dan. O, ja, 

Freda het netnou gesê dat sy kom, Bella. 

Kor. : {Kyk meteens op sy oorlosie) Ek weet. 

Louise : Het sy jou geskrywe.? 

Kor. : Ja. Lastig dat sy nou reeds vandag kom. 

LouiSE : (Skrik) Wat, vandag? 

Kor. : ( Kyk op sy oorlosie , maak hom klaar om uit te 

gaan) Ja, daar help nou niks aan nie, Lou; ons 
moet dapper wees. 

Louise : (Neem sy arm) Ek weet jy sal dit wees, Kor. 
Waar gaan jy nou? Gaan jy haar ontmoet voor sy 

.voor sy dalk skielik hier is? (Onrustig) Dis 

goed, moenie wag nie. 

Kor. : (Staan luister na iets, dog so dat Louise dit nie 
merk nie) Dag, liefste. (Hy gee haar J n haastige 

soen, en gaan uit by die teeríoorgestelde deur as waar 
hy iets gehoor het). 


SESDE TONEEL. 

(. Louise, Freda, later Bella). 


Frkda : ( Kom haastig op) Net ’n oomblik, Lou. 

LouiSE : O, is dit jy? Ons. ek het al geskrik. 

Frkda : Hoe skrik ons dan so ? Dit lyk vir my nie alte 
mooi nie. Sy is by ons aan huis, sy het gekom. 
Ek het haar maar gaan ontmoet by die kar, arme 
ding, en haar gevra om maar eers na my te kom 
en haar handsak in haar kamer te bring. Ek wou 
haar nie somaar hier-na-toe laat kom nie. 

Louisk : O, nee, nee, dis goed. Maar dan was Kor. 

te laat by die kar, om haar te ontmoet. Ons. hy 

het seker nie gedink dat sy so gou sou kom nie. Ek 
dink tog nie dat hy aan ons sal oorlaat om haar 
te sê nie. 

Freda : Ek weet nie wat jy of ek dink ni^. Ek weet 
nie waar Kor., of wat sy plan is nie. Een ding is 
seker, sy is hier, en net ongeduldig om Kor. te sien. 

Louisk : Sou sy dan weet ? Hoe is dit moontlik ? 

Frkda : Nee, sy is ongeduldig omdat sy ongerus is, 
omdat hy nie daar was by die kar nie. Lou, waar 
het jy my in gesleep ? Sy het waarskynlik iets ge- 
merk aan my houding ook — ek het gedink ek was 
sterker — sy vermoed miskien ’n ongeluk of siekte 

of iets. Nee, ek sal nooit krag hê om haar te sê 

nie, om haar voor te berei, soos ek jou belowe het. 

Louisk : Wat, wat moet eik dan doen as sy kom ? O, 
waar is Kor. dan tog? Wat moet ons doen? 

Frkda : Bedaar. Ek had so J n gedagte Kor. sou die 
eerste ontmoeting aan ons oorlaat. Ek het in-der- 
haas ’n plan uitgedink : ek het self ’n brief geskrywe, 
met die skryfmasien; die brief is kastig van Kor. 
aan haar. Ek bring Bella hier, of liewer, ek kom 

met haar saam; en so lank as sy hier sit, word die 
brief deur iemand aan die deur afgegee. 

Louise: : Maar, as Kor. dan self inkom, as hy sien dat 
hy haar daar buite mis geloop het ? 

Freda : Ek weet nie wat hy sal maak, maar ek glo 
nie hy sal inkom nie. Hy wil eers van ons hoor 
hoe sy dit opvat, om dan te weet hoe hy self met 
haar moet praat. 

Louise : So lafhartig is hy nie, Freda, om ons alleen te 

laat met.met die moeilikheid. Waar sou hy tog 

draai? 

Freda : (Staan op) Daar’s nou nie tyd nie, Eou; ek 
vrees dat sy sonder my al op pad sal gaan hier-na- 
toe. Ek het haar gesê ek kom gou weer terug by 
haar. Ek het nie gesê ek kom eers alleen hier-na- 
toe nie. 

Louise : (Bewerig) O, Freda, sal jy haar nie misloop 

nie? Is dit goed.is dit goed dat ek buite die deur 

staan, en luister, as sy hier is met jou, as sy die 
brief lees? 

Freda : Jy en Kor. is altwee regtig dapper, moet ek sê. 
Nou ja, goed. Mog die Heer my krag gee. Hy weet 
dat ek vir die beste handel, vir haar en vir jou. (Sy 
staan op en gaan haastig uit). 

Louise : (Gaan op die sofa lê, met haar gesig in haar 
hande )„ 

Freda : (Kom haastig weer hinne) Lou, ek sien haar 
reeds onder in die straat aankom. Ek loop net gou 
’n blok erwe om, dat ek haar nog kan voorsny by 
die eerste hoek, om met haar saam te kom. Maak 
jou klaar. Staan by daardie deur. (Snel weer weg). 

LouiSE : (Bly eers J n rukkie roerloos sit; maak senuwee - 
agtige beweginge met haar hande; loop J n paar keer 
die kamer op en neer, en gaan dan by die aangewese 
deur uit . Die toneel bly enige oomblikke leeg). 

SEWENDE TONEEL. 

( Freda, Bella , later Louise). 


Beixa : Wat sê jy—Kor. nie tuis nie ? Wat ’n storie, 
ek het hom geskrywe ek kom. 

Freda : (Met moeite) Snaaks dat hy nie by die kar 
was om jou te ontmoet nie. 

Beela : Daar was seker verhindering. Of hy het gedink 
ek kom tog dadelik hier-na-toe. Jy weet ons is mos 
nie van die danige oortollige soort nie. (Sy staan op) 
Kom, waar is Kor. ? Alle spulletjies op ’n stokkie. 

Freda :, (Bly sit, met weggedraaide gesig). 

Beeea : ( Kyk haar meteens verbaas aan) Freda, wat 

steek julle vir my weg? Kor. is siek. Hy het iets 
oorgekom. Ek wil na sy kamer. Waar is hy ? Fraat! 

Freda : (Met ontroering) Hy... is nie in sy kamer nie. 

Beeea : Maar hoekom. Wanneer. waar-na-toe is 

hy dan? 

Freda : (Trek haar skouers op) Bella, da^ar word ge- 

sê. dat hy jou. ekspres nie wil sien nie. 

’n ander. 

Belea : Ha, ha, ha, wat ’n nonsens. (Ernstig) Freda, 
moenie met my speel nie. Sulke lawwe grappe het 
ek van jou nie verwag nie. 

Freda :( (Swyg, snik in haar hande. Daar word geklop). 

Bella : Daar ! (Sy snel na die deur, en neem ’n brief 
aan wat iemand haar oorhandig) Wat is dit? ’n 
Brief vir my. Dit moet van Kor. wees. Maar dis 

masienskrif. Anders skrywe hy altyd sy eie. (Sy 

breek die brief wild ope, en lees) ,,Beste Bella, hoe 

innig voel ek dit dat ek jou pyn moet aandoen. 

maar dis jou eie skuld. jou oppervlakkigheid. 

wanneer het jy my laas besoek. ” Onsin, onsin. 

En ek wat hom geskrywe het dat ek uitgenooi was 

na die plaas van. (lees verder, met hewige aan- 

doening) ,,Ek het ’n ander gesoek en gekry, wat my 

beter begryp, beter waardeer. ” (Die brief val uit 

haar hande, sy skree woes en val op die grond) 

Louise : (Storm binne, van agter die deur waar sy staan 
luister het) Opsy, Freda. Ek, ek sal haar help ! 

Freda : ( Knielend by Bella) Loop haal ’n g-las water. 

LouiSE : ( Hardloop as waansinnig uit). 

Freda : ( Vee Bella haar gesig af met haar sakdoek ý en 

soen haar). 

Louise : ( Met J n glas water) Hier, hier ! (Sy kniel by 

Bella) Nee, Freda, gee jy gou vir haar, ek.ek 

bewe te veel. Gou, Freda ! 

Freda : (Laat Bella drink, en help haar stadig op. Sy 
en Louise lei haar na die sofa. Stilte, onder sprake - 
lose aandoening). 

Beeea : (As ontwakend, dromerig) Waar. wat, wat 

is dit dan, Freda? (Sy begin langsaam op te staan, 
en spring dan meteens oorend) Weg. weg ! Ek moet 
sterk wees... Ek wil... (Hef haar hand na haar hoof 
op) Kor., Kor., my Kor. ! (Sy dreig weer inmekaar 
te sak, plotseling heftig) Waar is hy, stop hom, die 
kind wat my die brief gegee het ! Hy weet waar 
Kor. is. Stop hom ! Ek moet hom sien ! (uit by 
die deur). 

Freda :» (Val magteloos op J n stoel neer, haar gesig in 
haar hande). 

Louise : (Hardloop radeloos heen en weer). 

Freda : O, waarom het ek die brief geskrywe? 

Louise : Stil. My skuld, my skuld.alles, alles ! Sal 

God my ooit vergewe? Freda, waar loop sy, waar 
gaan sy ? Loop vang haar, loop keer haar, sy sal iets 
oorkom. Sy sal vertel. Gou, Freda ! 

Freda : (Staan op en wil uitgaan ). 

Beeea : (Storm binné) Ek kan die kind nie kry nie, hy’s 

weg. Freda, ken jy hom nie? Hy’s só groot. ’n 

strooi-hoedjie op. Maar jy>wat gesê het Kor. is 
weg, jy weet ook waar hy is. Praat (Sy skud Freda 
aan haar arms). 

Freda : Ek weet nie, Bella, op my woord. 

Beeea : (Hardloop na Louise) Ha. Jy weet! Jy wil 
ook nie praat nie. Freda, Lou, julle bly stil. Ek 
sien julle weet. Ek smeek julle, ek bid julle. 

Het julle nie jammer vir my nie? Ek sterwe, ek 
v T ord kranksinnig .. ! 

Freda : Bedaar, Bella; ons sal. 

Beeda : (Gaan vlak voor Louise staan, wys met haar 
vinger in Louise haar gesig) Jy wil nie praat nie ! 
Dis jy, jy wat my verraai het, onderkruip het. Ek 
sal jou (Sy hef haar hand teen Louise op). 

Louise : (Wyk agteruit, en val in J n stoel neer). 

Freda : (Hou Bella terug) Bella, wag nou eers tot jy 
bedaar is. Sy weet ook nie waar Kor. is nie, maar... 
maar sy kan jou help. 

Beeea : Sal jy, o, sal jy my help, kan jy ? 

Louise : (Met heftige ware erns, gebalde vuisté) Ek 
sal, ek sal, ek sal ! Ek sal jou nie verraai nie. Sê 
dat jy my glo, Bella ! 

Beeea : (Omhels haar innig) Vergewe my dat ek so 
haastig was. Ek glo jou. Nee, die oë en die stem 
kan nie lieg nie. 


G o r dy n. 

VIERDE BEDRYF. 

(Woonkamer van Mevr. Frawk, soos eers) 

EERSTE TONEEL. 

( Freda, Louise). 


Ereda : Vier weke. Waar gaan die tyd heen. Ja, Lou, 
ek het my verwyt dat ek daardie brief geskrvwe het. 
Maar, as ek so oor alles nadink. 

Louise : (Iets bleker as eers) Freda, iets van die aard 

sou tog anders ook voorgeval het, want die storm 
moes losbars. Nou is ek jou tog so innig dankbaar 
dat jy dit so geplooi het, dat ek my onvergeeflike 
fout kon herstel, sonder by haar in verdenking te 
kom. 

Freda : Ja, Lou, dit was J n oomblik daardie, toe sy 
daar omgeval het in die straat. 

Louise : O, Freda, ek wou nie hê jy moes my alles ver- 
tel nie, tot ek sterker was. Maar nou, vertel my nou; 
ek sal stilsit, en aanhoor. 

Freda : Nou ja, jy weet reeds dat sy, nadat jy gesê het 
jy sou haar help, die kamer nog J n keer uitgestorm 
het om Kor. te soek, en toe geval het op die straat. 
Mense wat dit gesien het, het haar opgetel en in ’n 
apteek gedra. Kor. het die oploop van mense toe- 
vallig in die oog gekry, en toe hy nader kom, moes 
hy sien dat dit Bella was. 

LouiSE : (Maak haar oë toe met haar hande). 

Freda : Jy kan begryp hoe hy gevoel het. In ’n oog- 
wenk het hy alles verstaan. Hy het geskrik vir wat 
hy gedaan het. Hoe sou hy toe op daardie oomblik 
ooit anders kon gedoen het—voor die oë van die toe- 
skouers wat hom en Bella ken ook—hoe kon hy an- 
ders doen as dadelik haar hele versorging op hom te 

neem, te sorg dat sy ’n bed kry en bv haar te bly. 
Toe ek daar kom, was sy alweer by haar positiewe, 
maar het darem nog nie geweet waar of hoe nie. 
Toe sy bykom het sy haar hand in Kor. s’n gevoel, 
en in sy ontstelde gesig gekyk. Sy het geglimlag, 
hom nader getrek, en gesoen,—altyd nog half buite 
weste. 

Louise : Die goeie kind, sy het hom natuurlik van niks 
in die wêreld verdink nie, dit was soos altyd. 

Freda : Meteens word dit helder vir haar, sy kyk rond, 
en vra : ,,waar is ek?” Daar was ’n vreeslike stryd 
in Kor. gaande. Ek het self nie geweet hoe hy moes 
begin uitlê nie, O, ek het my klaargemaak vir iets 
vreesliks. 

Louise : En ek, hoofskuldige, is ver, en laat dit aan 
julle oor. 

Freda : Gelukkig maak sy toe self ’n end aan die pyn- 
like oomblik : sy lag meteens hard-op, en roep uit : 
,,Die brief, O, dis ’n leuen, ’n leuen, jy het dit nie 
geskrywe nie, Kor.” Lou, dit het my amper dood- 
gemaak. 

Louise : Freda. Wat moet jy op daardie oomblik nie 
gevoel het nie. 

Freda : Toe sy dit sê, van die brief, het die besorgde 
gesig van Kor. natuurlik verbasing uitgedruk, want 
wat weet hy van die brief. En toe hy eerlik, spon- 
taan en kort vra ,,watter brief ?’* het sy histeries ge- 
lag, hom uitbundig om die nek gegryp, gesoen, en 
uitgeroep : ,,0, ek het geweet, my Kor., ek het ge- 

weet. wie sou die lawwe grap op ons uitgehaal 

het? Dis nie Lou nie, haar oë is eerlik. M 

Louise : Ja, Goddank, van daardie oomblik af toe ek 
haar hier in die kamer sien neersak het. 

Freda : ,,Dis nie Freda nie, ,J sê sy toe verder. 

Louise : O, Freda, hoe het jy dit gedra? 

Freda : Ons het haar toe aangemaan tot rus. Ek het 
Kor. opsy geneem en hom uitgelê wat ek m wan- 
hoop gedaan het—daardie brief. En het toe daarop 
gewys hoe die eerlike vraag van hom, op daardie 
oomblik ,,watter brief, ,í haar vertroue in hom oom- 

bliklik totaal herstel het, sodat hy sonder die minste 
moeite sy fout kan goedmaak, as hy dit net van hom- 
selwe kan verkry om sy tydelike ontrou aan haar vir 
altyd weg te steek, met verontwaardiging te ontken, 
as dit nodig sou wees. 

LouiSE : Hy kannie so onopreg wees nie. Die komedie 
moet vir hom smartlik wees. 

Kreda : ( Skouerophalend) Wees bly, Lou, dat julle 

met so ’n vertrouende eerlike hart te doen het as die 
van Bella, en dat daar so ’n uitweg is. Hy moet met 
die smart van onopregtheid sy ontrou aan Bella be- 
taal. Soos daar baie leuens nodig is om een leuen 
te dek, jy weet. 

Louise : Wat ’n prys om te betaal, vir Kor., vir een 
soos hy. 

Freda : Ja, Lou, met gelyke munt, dis die wet van 
kompensasie, al breek ook harte daaronder. 

Louise : Freda, hy sal dit nooit volhou nie. Ek weet 
dit. Hy het my nog altyd lief. Dis nie anders nie. 
Dit kan nie anders wees nie. Hy sal dit eerlik aan 
haar sê, vroeër of later, hy sal terugkom na my. 

Freja : En jy ? Jy sal hom met ope arms ontvang, en 
weer sien wat jy gesien het. 

LouiSE : Nee, nee, nee, dan liewers dood, dood ! ( Han - 
dewringend) Freda, jy wat my uit ’n groot ramp 
gehelp het, jy wat ’n plan geweet het, weet jy nie 
nog ’n plan nie? 

Freda : My plan het jou slegs uit die een ramp in die 
ander gehelp. Daar’s net J n keus tussen rampe, vir 
die wat kwaad gedoen het. 

Louise : Is lief-hê dan kwaad doen ? Nee, nee, maar 
orals en altyd moet dit met dorings gegesel word, so 
duur moet daarvoor betaal word, omdat dit die groot- 
ste skat is, die heerlikste (Sy vou haar arms om eie 
bors, asof sy iets omhels, en bars in snikke los). 

Freda : ( Na } n stilte) Ja, Lou, en die enigste plan is— 

ek het daaroor nagedink voor ek gekom het — die 
enigste plan is dat jy, net soos Kor., jou onopregt- 
heid met onopregtheid moet betaal. 

Louise : ( Onnadenkend, gelate) Ek is klaar om te be- 

taal. Het jy ’n plan? O, wat is dit? 

Freda : Belowe my eers dat jy dit sal opvolg. 

Louise : Ek sal. Vertel my gou. Jv weet ek moet 
klaar wees om Kor. te ontmoet. Hy kan dalk al 
vandag terugkom van sy vierweekse reisie met Bella 
en die twee ander. 

Freda : Daarom het ek vandag gekom. Wat ek jou 
moet voorstel is hard, Lou, daarom het ek lank ge- 
draal. Maar dit kan nie anders nie. Hy het jou lief, 
en dit loop weer na moeilikhede toe, hoe ernstig sy 
voorneme nou ook al mag wees om Bella trou te bly. 
Om gevaar vir altyd te voorkom mag hy jou nie 
meer lief hê nie. Jy moet jou sy liefde onwaardig be- 
toon, jy moet iets doen om hom J n teësin in jou te 
gee. Dis die enigste wat hom van jou sal laat afsien. 

Louise : So iets is onmoontlik. Ek kan tog my natuur 
nie verkrag nie. Moet ek lieg ? Moet ek steel ? 

Freda : Lou, jy moet bereid wees om enige ding te 
doen. 

Louise : Maar Freda, hy ken my mos. As ek so iets 
la’ags doen, sal hy somaar voel dis onnatuurlik, dis 
ekspres. 

Freda : Lou, jy moet hom ontrou wees. Sy liefde vir 
jou moet doodgaan. Jy moet met iemand anders om- 
gaan, of maak asof jy dit doen. 

LouiSE : {Staan eers stadig en swygend op, plotseling 
heftig ) Nee, Freda, nee. Alles, alles, maar dit nie ! 

Freda : A. Ek verstaan, Lou, hy moet van jou afsien, 
ter wille van Bella, maar hy moet jou nog altyd lief- 
hê. Dis omdat jy hom nog altyd liefhet, Lou. Jy 
wil hom wel aan Bella teruggee, maar nie heeltemal 
nie; jy moet ook nog altyd aan hom behoor, meer 
aan hom behoor as Bella. Lou, jy is nie eerlik in 
jou offer nie, jy is vals teenoor Bella, nog altyd. 

Louise : Freda, o, het jy ooit liefgehad, het jy Albert 
lief, en sal jy kan doen wat jy nou van my vra? 

Freda : Ja, ek sou, as ’n ander hom net so lief het as 
ek, en die eerste reg op hom had. 

Louise : Sy het hom nie, sy kayv hom nie so lief hê as 
ek nie. 

Freda : Nou ja, Lou, as jy dink dat dit dan alles ko- 
medie was van Bella, wat jy hier sien gebeur het, 
en dat jy dit weer wil sien. 

LouisE : {Laat haar hande magteloos hang. Sê niks. 
Dan heftig) Nee ! ! 

Freda : Nou goed, dan moet jy doen soos ek gesê het. 
En jy moet nog meer doen : jy moet maak of jy 
dink dat daardie versoening tussen Bella en hom eg 
is, sodat jy nou los van hom is, en dus vry om ook 
met iemand anders om te gaan. En hy moet jou met 
iemand anders sien. 

Louise : Maar so iets het hy nog nooit van my gesien 
nie. Daar is geen aanleiding nie. En boondien,— 
skaam jou Freda—dink jy dat ek met ’n ander jong 
kêrel vry-komedie sal speel, sal kan speel? 

Freda : Daar is aanleiding, Lou, waaraan jy die ko- 
medie kan vasknoop. Onthou jy nie die dag op die 
pieknie toe jy, deur verleentheid onder Kor. se oë, 
en om jou houding te red, soveel gesels het met Daan 
Roux. Ek het dit opgemerk, en later met jou daar- 
oor gepraat. Toe het jy my uitgelê waarom dit was. 
Maar. het Kor. nie ook met jou daaroor gepraat nie? 

Louise : Ja, nou dat jy dit vra herinner ek my hy het 
gevra wie dit was waar ek so ekstra mee was. 

Freda : Nou ja, Lou; jy sien, Kor. sien nie al te skerp 
nie, en hy weet dit. Oor die diepte van Bella haar 
gevoel het hy hom ook vergis. As hy so seker was 
van jou, sou hy jou nie eers gevra het waarom jy 
ekstra was met Daan Roux nie. 

Louise : Was hy nie net jaloers nie? En dink jy dat 
ek met Daan nou sal gaan vry-spulletjies maak? 

Freda : Albert sal die part speel. Kor. moet julle in 
die aand same sien êrens, sonder dat hy Albert her- 
ken, natuurlik. 

LouiSE : (Ween en sink inmekaar op die sofa) Hoe 
wreed is julle, wreed, wreed. Maar, ek het belowe. 
Ek sal, ek sal. God help my. Maar hoe.? 

Freda : Stil i 

TWEDE TONEEL. 

{Die voriges, Mevr. Frank, later Kor.). 


Mkvr. Frank : {Kom in, hoed op) Weet jnlle wie ek ín 
die straat gesien het ? Mnr. Brincker. Hy is terug, 
hy sal net-non hier wees. 

LouivSE : {Ontstel sigbaar). 

Mevr. Frank : Hy sê hulle het net ’n plesierige toggie 
gehad. Maar hy lyk my darem nie al te opgewek 
nie. 'Bella is weer terng by haar ma, aan strand, hy 
het haar eers weg gebring. Ek kan daar nie oor kom 
nie dat die arme kind daardie dag so flou geval het 
op die straat. Die hele dorp praat nog daarvan {Sy 
staan op en gaan uit die kamer). 

Freda : Lon, nou geen tyd verloor nie. Luister nou 
wat ek vir jou sê. Loop trek jou aan — hoed op en 
alleSo 

LouiSE : Ja, en dan ? 

Freda : Ek bly hier sit, en wag vir Kor. af. Dan kom 
jy van die straat af ingestap, vrolik en opgewek, net 
of jy van geselskap kom, of jy aan die hele geskie- 
denis nie meer dink nie. Onthou verder alles wat 
ek jou gesê het, en speel jou rol goed. Ek sal jou 
help. Ás jy aangetrek is, loop by die agterkant van 
die erf uit, dat jy hom nie raakloop nie. 

Louise : Maar, Freda. 

Freda : Gou-maak, Lou, ons weet nie wanneer hy kan 
inkom nie {Sy stoot Louise by die deur uit). 

Freda : {Bly J n rukkie alleen, blaai in J n boek). 

Mevr. Frank : {Weer terug. Hoed af) Kyk, waar is 
Lou dan? 

Freda : Sy het haar gaan regmaak om uit te gaan,— 
’n boodskap. 

Mevr. Frank : En sy weet Mnr. Brincker kom vandag 
terug. Hy sal dit afskeperig vind. Ons is My om 
hom weer terug te sien. 

Freda : Ja, natuurlik. 

Mevr. Frank : Miskien wil sy hom op straat tegemoet 
loop. Freda, sy moet darem oppas; sê vir haar, jy 

ook, ek glo dat sy te onversigtig is. Die mense kan 
maklik verkeerde gedagtes maak as sy buite so baie 
met Mnr. Brincker saam gesien word. 

Freda : Nee, mevrou, sy moes noodsaaklik uit, dis iets 
waaraan ek haar herinner het. 

Mevr. Frank ( Kyk deur die raam) Daar kom Mnr. 

Brincker al aangestap. 


DERDE TONEEL. 
(JDie voriges, Kor.). 


Kor. : ( Gemaak opgeruimd) A, goeie middag, Freda. 

(aan Mevr. Frank) Ons het mekaar al buite ontmoet. 

Freda : Dag, Kor. ( Gee hand) Welkom terug. Hoe 
gaan dit met Bella en haar mense? 

Kor. : Fluks. (Hy kyk rond, of hy iemand soek). 

Mevr. Frank :> Is sy nou weer heeltemal sterk ? Ek het 
nooit geweet dat die kind so swakkerig was nie, om 
somaar flou te val. 

Freda : Moenie meer daarvan praat nie. mevrou, ons 
is almal bly dat dit verby is. 

Mevr. Frank : Ja, Mnr. Brincker, toe die kat weg was, 
was die muise baas, u studeerkamer was meer as ooit 
gesels- en ontvangkamer; ek hoop ons het u boeke en 
dinge nie te veel deurmekaargekrap nie. 

Kor. : Og, Mevrou, ek het maar bitter weinig studeer 
hier. 

Mevr. Frank : Ja, ha, ha, waar jong mense bymekaar 
kom, is die boeke opsy. Het u Lou nie raak geloop 
op straat nie? 

Kor. : Is sy uit? 

Freda : (Voor Mevr. Frank kan antwoord) Ja, sy had 
’n afspraak. 

Kor. : Met wie? 

Mevr. Frank : Kyk nou, hoe nuusgierig. Gun haar dan 
ook ’n vryer, Mnr. Brincker. Jy wil tog nie ^twee 
hê nie? ha, ha. (gaan uit). 

Kor. : (Na J n stUte, versigtig) Hoe gaan dit met Lou, 

Freda ? 

Freda : Nee, eersteklas. Daar kom sy aan. 

Kor. : ( Verward ) So? 


VIERDE TONEEL. 

(Die voriges, Louise). 


Louise : (Hoed op, gemaak opgewek, trek handskoene 
uit) So, Freda, jy hier (sy soen haar) O, is u terug, 
Mnr. Brincker? (Sy gee hand). 

Kor. : (Lag gedwonge) ,,Meneer Brincker. ,> 

LouiSE : Ag, ja U was so lank weg, en.... en, het 

weer J n bietjie vreemd geword. 

Kor. : Onsin, Lou. 

Louise : Nou ja, dan sal ek maar weer Kor. sê, as jy 
dit liewers het. 

Kor. : (Half beteuterd) Ek begryp nie. 

Freda : (Snel tussenin, met knipoog na Louise) Wel 
Lou, het jy hulle gekry, en is dit nou afgespreek? 

LouiSE : (Vat Freda haar bedoeling) Ja, ja, vir móre 
aand. 

Kor. : Wat móre aand? Wie? 

Louise : Nee, somaar.Hoe gaan dit met Bella? 

Kor. : Goed, goed. 

Freda : (Staafi' op) J n Oomblik, daar gaan Albert ver- 
by; ek moet met hom praat (uit). 

Kor. : (Ernstig) Lou, wat beteken dit, hierdie onver- 
skilligheid van jou? Met wie gaan jy dan nou so 
danig om? Waar gaan jy móre aand? 

LouiSE : (Meteens ernstig, selfbedwingend) Kor., hoe 
het jy dan verwag dat ek jou sou ontvang, na jou 
algehele versoening, of laat ek liewers sê, na jou al- 
gehele terug\inding van Bella? Wat beteken ek dan 
nou nog vir jou? 

Kor. : Lou, is jy mal? Dink jy dat ek ooit vir jou 
kan verander? 

LouiSE : Jy wil tog nie sê dat jy Bella ten twede male 
wil weggooi nie? 

Ko^. : (Ernstig ) Nee, nee, dis my erns met haar. 

Louise : Nou, wel. is ek dan nie vry nie? Jy het 

haar lief. 

Kor. : Bo jou? Glo jv dit, Lou, dat ek haar bo jou 
kan lief-hê? 

Louise : Wel, na wat ek gesien het. En jou reisie met 
haar, en haar volkome vertroue, wat joue beant- 
woord. 

Kor. : Lou, dink jy dat ek so vals kan wees? Ek kan 
maar eenkeer lief-hê. 

LouiSE : ( Gemaak onverskillig) Nou ja, as jy dan nie 

vals is nie, nie dubbel spel speel nie, dan moet ek 
nou sê dat jy Bella lief het, en Bella alleen. 

Kor. : Ek word kranksinnig 1 ( Hy gryp sy hoed, en is 
die deur uit). 

Freda : ( Kom snel binne) Meesterlik, meesterlik, Lou, 

ek het staan luister, vergewe my, want ek moes klaar 
wees om, in noodgeval, by te spring,—jy het jou rol 
meesterlik gespeel. 

Louise : (Bars in snikke los) Freda, dis verskriklik; 
ek is al so volleerd in leuen, dat ek self amper geglo 
het wat ek gesê het: dat hy Bella meer lief het as 
vir my. O, ek het hom gemartel. 

Freda : Lou, jy het A gesê, en moet nou B ook sê. 

Louise : Toe maar, toe maar, maak maar met my wat 
julle wil, ek sal gehoorsaam 

Freda : Toe ek die dag aan jou gesê het dat Kor. jou 
met iemand moet same sien, het ek met Albert ook 
gepraat. Hy sal die rol van vryer op hom neem. Hv 
het toe daadlik vir hom ’n ander hoed en vals baard- 
jie gekoop. 

Louise : Vals, vals. Alles is nou vals, waar ’n mens 
kyk. 

Freda : En nou het ek hom weer gespreek. Die ske- 
mer begin te val; dit kan wees dat hy vanaand al 

aanloop om te probeer ’n kans te kry- Daar sien 

ek hom regtig met Kor. in die verte loop. Hulle 

spreek iets af. Kor. stap aan; Albert kom hier-na- 
toe,—’n pakkie onder sy arm. 


VYFDE TONEEL. 

(Die voriges, Albert). 

ArBKRT: Gou, gou, Freda, Lou; Kor. kom binne tien 
minute huistoe, hy het my self gesê ( Hy maak die 
pakkie oop } trek J n ander baadjie aan, set J n ander 
hoed op en J n vals baardjie) Kom, Lou,—daar in 
die agterhoek van die tuin, dis goed van die straat 
te sien. 

Louisk : Nou toe dan maar. Maar hy sal jou herken, 
jou broek. 

Albkrt : Die heining sal dit bedek, dis al skemer (uit 
met Louise). 

Frkda : (Bly J n ruk alleen sit. Stap op en neer. Gaan 
weer sit. Sy hoor iemand kom, sy gaani uit). 


SESDE TONEEL. 

(Mevrou Frank, Kor.). 

Mkvr. Frank : (Kom by die deur in van binne af). 

Kor. : (Kom by die deur van buite in. Hard) Mevrou, 
waar is Lou? 

Mkvr. Frank : Hoe vra u dit so hard, en hoe lyk u so 
wonderlik? Ha, ha, ha. Sy is seker in haar kamer. 
Het u haar iets te sê? (Roep) Lou ! 

Kor. : Nee, mevrou, moenie vir haar roep nie, ek moet. 
’n oomblik met u praat. 

Mkvr. Frank : (Kyk hom aan, beteuterd) Maar wat, 
wat het u dan op u gernoed? 

Kor. : Mevrou, let u wel genoeg op Lou? 

Mkvr. Frank : Hoe meen u dit? 

Kor. : Met wie sy omgaan, en so. Watter jong-kêrels 

sy ontmoet. U het my laas gesê sy skrywe aan 
iemand. 

Mevr. Frank : Maar Mnr. Brincker, hoe vra u dit so, 
so meteens? Wat dit betref staan ek nie wag oor 
my dogter nie. Ek vertrou haar soos ek myself ver- 
trou Ek weet dat sy. 

Kor. : Mevrou, u kan miskien te veel vertrou. U kan 
’n fout maak. Weet u dat ek haar nou sien gesels 
het met ’n jong kêrel? 

Mevr. Frank : Maar, Mnr. Brincker, dit het al baie 
maal gebeur. Gesels sy dan nie met u ook nie; en 
staan ek dan wag oor julle twee, of oor iemand an- 
ders ? Dis waarskynlik Albert met wie sy staan praat 
het; hy loop hier nog al dikwels aan, soos u self weet. 

Kor. : Dit was me Albert nie, daar is ek positief seker 
van. Albert het nie so ’n baardjie nie. 

Mevr. Frank : ( Skouerophalend ) Dan is dit seker ie- 

mand anders. Ek begryp nie, meneer Brincker, dat 
u so skielik oor my dogter besorg is. Het u dan 
in die laaste tyd ondervind dat sy agter my rug 
dinge doen wat sy vir my wegsteek, wat ’n jong 
meisie nie betaam nie? 

Kor. : (Beteuterd) N.... nee, nie juis nie ( senuweeag - 
tig laggend) u begryp, mevrou, ek is al so lank hier. 
Ek het in die tyd van Louise begin hou en van u 
ook; en nou sou ek nie graag sien nie dat sy haar 
dalk vergooi op iemand wat haar nie werd is nie„ 

Mevr. Frank : Dit sal sy nooit doen nie, Meneer 
Brincker. Daarom is sy nog altyd ongetroud; sy is 
wat dit betref, na my sin *n bietjie te versigtig. Ha, 
ha, ha, wees maar gerus oor daardie man met die 
baardjie, hoor; ek sal haar nie eers vra wie dit was 
nie (Sy gaan uit). 

Kor. : (Staan J n oomblik in gedagtes verdiep, dan hoor 
hy iemand verby gaan. Hy roep) Lou, Lou, *n 
oomblik, as jou blief. 

Louise : (Kom binne) Wel, wat is dit? 

Kor. : ( streng, hard) Met wie het jy daar staan praat 

in die tuin? 

LouiSE : ( skrik vir hom, val uii haar rol, spontaan) 

Met Albert! Kan.kan ek dan nie praat met wie 

ek wil nie ? 

Kor. : ( Verhaas en opgewonde) Lou, dit was nie Al- 

bert nie. Waarom het hy dan so gou weggeloop toe 
ek aankom; en jy die huis in ? 

Louise : (verward) Op my woord, dit was Albert ( Sy 
slaan haar oë neer). 

Kor. : Lieg jy? Kan jy lieg ? Dit het ek van jou 
nooit gedink nie, Lou. Ek is positief seker dit was 
nie Albert nie. 

LouiSE : Nou wel (Sy trek haar skouers op en stap uit ). 

Kor. : Lieg, lieg ! Met so ’n gesig. Nee, dan kan sy 
enige ding doen (hy set sy hand op sy gefronsde voor - 
hoof, en bly alleen staan). 


Gordyn. 

VYFDE BEDRYR 

IWoonkamer van Mevr. Frank, soos eers) t 

EERSTE TONEEL. 

ÍKor. f later Mevr. Frank, Albert). 

Kor. : ( Maak J n pakkie vas op tafel). 

Mevr . Frank : (Kom binybe) Het u my laat roep, 
Meneer Brincker ? 

Kor. : Ja, mevrou. Is die handkarretjie vir die koffers 
nou bestel ? U weet ek vertrek van middag- met die 
vier-uur trein. Bella en haar ouers kom nog net aan 
om u te groet. 

„ Mevr. Frank : Die karretjie is bestel. Ja, so kom alle 
goeie dinge op ’n end. Dit spyt my nou net dat u 
die volle tyd nie by ons uitbly nie. Maar, natuurlik, 
as u meisie en haar ouers huistoe gaan, dan begryp 
ek dat u ook vertrek. Dit spyt my nou net dat, op 
die end, daar iets tussen u en Louise moes kom. Die 
arme kind is daar werklik ongelukkig onder. Dis 
vir my ’n nare verhouding; en ek kan nie reg agter 

kom nie. Ek het somtyds gedink u haal Lou te 

veel aan; maar dan weer gesê, nee, daarvoor is Mnr. 
Brincker al-te verstandig. 

Kor. : Ag, Mevrou, ek dink u maak daar meer van as 
wat dit werd is. Sy word maar nou en dan buierig. 

^ Mevr. Frank : Nou, ek sal maar met die onopgeloste 
raaisel tevrede moet wees ( Hoofskuddend ) ou-mense 
verstaan oplaas hul kinders nie meer nie. Maar, ons 
het darem ’n aangename tyd same gehad, en as u 
weer eendag kom, hou ek my aanbevole. 

Kor. : Dankie, Mevrou, maar ek glo nie dat ek ooit 
weer hier-na-toe kom nie. 

Mevr. Frank : Het u oor die behandeling te kla gehad, 
Mnr. Brincker? 

Kor. : Op my woord, nee, Mevrou. U kon rr\y nooit 
beter behandel het nie. 

Mevr. Frank : (Lag) Nou, dan weet ek nie ( Sy gaan 
uit, draai by die deur effe om) Hier kom Albert u 
sien. 

Aebert : More. Reisvaardig ? 

Kor. : Ja, so kom alle goeie dinge op ’n end, soos Mevr. 
Frank sê. 

Albert : Ek is bly om te sien dat jy jou kalm vir die reis 
klaarmaak, en. jou geskik het na omstandighede. 

Kor. : Goddank, ia. Alla, jong, as ek darem ooit in 
my lewe onaangenaam verras, en bedroë gevoel het 
in iemand, in Louise, dan is dit hier gewees. Ek 
kan dit nog nie glo nie. Ek het vir y n paar dae ge- 
dink dat ek daaronder beswyk. Ek sou nog kan ge- 
twyfel het, Albert, nadat ek haar die eerste keer met 
die man in die tuin gesien het, omdat sy beslis ont- 
ken het dat sy met iemand anders aan die gang was. 
Maar gedorie-waar, nie twee dae daarna nie, sien 
ek hulle weer by mekaar, een aand; en ongelukkig 
'kon ek weer nie die vent goed sien nie. 

Albert : Maar, Kor., watter reg het jy nog op haar. 
Is sy nie vry nie? Is jou laaste besluit omtrent Bella 
dan nie eg nie? 

Kor. : Die besluit is eg. Maar. 

Albert : Is die besluit dan al wat eg is ? Arme kêrel. 

Kor. : Daar moet ’n fout wees, Albert. Ek verstaan 
nie. Is dit moontlik dat ek my so in Louise ver- 
gis het? 

Albert : Maar, Kor., bedaar kêrel. Jy is nog so jaloers 
asof Louise jou toebehoor. 

Kor. : (Ontwykend) Albert, kyk, ek gaan nou weg. 
Hou jy nou ’n oog in die seil, en vind uit wat daar 
gaande is. Dat dit nie pluis is nie, is duidelik; want 
waarom ontwyk hy my? 

Albert : Arme kêrel! (Na J n stilte) Ek weet wie die 
man is. 

Kor. : Wat? En waarom sê jy nie? 

Albert : Man, Louise haar gedrag is heeltemal suiwer, 
sy waarsku hom seker om uit jou pad te bly. Jy 

moet haar laat staan. As jy weet wie die man is, sal 
ons weer ’n nuwe spektakel sien van jou kant. Waar- 
toe moet dit lei? (Hy kyk by die venster uit) Hier 
kom Bella haar ouers en Freda ( Kyk op sy oorlosie) 
dis nog taamlik vroeg. Maar, ek sien Bella self nie. 

Kor. : Wag, ek moet no,g effe uit. Onderhou jy hulle 
maar so lank (Hy gaan uit ). 


TWEDE TONEEL. 

(Albert, Freda, Mnr. Behm, Mevr. Behm, later Louise, 
Bella, Kor.). 


Albert : So. Nou al hier? Sit so lank. 

Mevr. Behm : Bella het net by ’n winkel ingeloop. Sy 
kom dadelik. 

Mnr. Behm : (kyk by die tuindeur uit) Vrou, terwyl 
ons nog tyd het, laat ons verlaas nog in die tuin ’n 
draaitjie maak. Dis vir my so mooi daar op die 
bank in die somerhuisie. 

Mevr. Behm : Kom (hulle gaan uit). 

Freda : Albert, wag ’n bietjie hier. Ek gaan gou vir 
Lou roep (Sy gaan uit). 

Freda \ : (Kom same in. Freda haar arm om Louise. 

Louise J Louise gaan sit, bleek en lusteloos). 

Freda : Lou, Albert en ek gaan met dieselfde trein 
saam tot by Halfweg-stasie. Ons is bly dat ons jou 
nog ’n oomblik alleen kon kry. 

Louise : (Flou, bitter laggend) Ja. Is my offer nou 

kompleet, Freda? 

Freda : Ja, Lou, en jy het jou dapper gedra, en gewen. 

Louise : Freda, ek het my komedie skoon vergeet toe 
hy daar so meteens en so hard vra ,,met wie het jy 
daarbuite gepraat. ,> Ek het geskrik, en sê skielik 
en eerlik, net soos dit was : ,,met Albert. ,, En toe 
ek dadelik daarna weer my rol herinner, het ek so 
my oë neergeslaan, en hakkelrig gepraat. 

Freda : Sodat hy gevoel het jy jok. O, dis net goed so, 

al het jy nie gejok nie; jou onskuld het jou gered, 
Lou. 

LouiSg : Ag, hy dink nie so nie. Jy sê ek het gewen. 

“^fín. wat het ek verloor ? Dit reken jy nie : my 

karakter en wêreldse aansien. O, jy weet nie hoe 
vies ek nou vir myself is nie, hoe magteloos. 

Free^l : Lou, jy het alleen Kor. se aansien verloor, en 
dit noem jy wêrelds-aansien. Hy is dan nog die hele 
wêreld vir jou, ondanks alles. En jy kan mos tog 
verseker wees dat hy nooit met iemand daaroor sal 
praat nie, hy is baie bly dat net ons drie daar\an 
weet. 

Louisg : ,,Die hele wêreld vir my” sê jy. Jy weet nie 
"Ereda, jy besef nie : Dit is so dat Bella hom baie 
lief het, en daarom het ek ook toegestem om so te 
doen soos ek gedoen het. Maar, sy ken hom tog 
darem nie soos ek hom ken nie, sy weet nie, sy 
deurgrond nie, sy het nie die diepe, ryke simpatie 
nie. 

Freda : Die oomblik van afskeid is daar, Lou. Jy 
moet nou sterk wees tot die laaste. 

Louise : ( Bitter) Dit kom nie op aan of ek sterk of 

swak, of hoe ook al is nie : hy sal my nooit weer aan- 
kyk nie,—daar is geen gevaar meer nie. 

Beeea : ( Kom hinne) Middag. Is ma en pa al hier? 

Albert : Ja, in die tuin, onder in die somerhuisie. 

Beeea : Kom ons gaan almal daar sit, dis so gesellig 
daar. 

Freda : (Staan op) Nou kom. 

Belea : (Stap die laaste agter Freda en Alhert aan, draai 
om na Louise wat in die kamer draal) Kom, Lou, 
gaan saam. Maar, wat is dit? Voel jy nie goed 
nie ? Van dat ons gekom het, lvk jy my al so sleg. 
Ek praat aldag met Kor. daaroor. 

LoiJiSE : (Meteens rillend, gemaak-onverskillig laggend) 
Nee, ek voel nie lekker nie. Ek sal maar in die 
huis bly, om afskeid te neem as julle weer inkom 
van die tuin. 

Bella : (Beweeglik soos altyd, wil uitgaan) Nou goed. 
(Plotseling) Maar, Lou, dis tog snaaks dat ons nie 

kan uitvind wie daardie brief geskrywe het wat my 
so laat skrik het. En die vrou wat aan Freda en 
Albert stories van Kor. vertel het, is—soos Freda sê— 
weg uit die dorp, niemand weet waarheen nie. Dat 

Freda en Albert so iets nou vir ’n oomblik kon glo. 

En dat ek dit nou vir J n oomblik kon glo, toe ek 
hier kom, en sien Kor. is weg. Dit lyk so waarlik 
of een of ander nooi my by Kor. wou uitset, en al 
die planne uitgedink het. (Meteens lustig) Ag wat, 
ek maak my nie meer moeg oor die ding nie. 

Louisk : Bella. Gelukkige kind. 

BKrUA : Ja, kyk Lou, as jy nie saamgaan tuin-toe nie, 
dan sal ek jou maar hier moet groet. Die anders sal 
nog weer binnekom; maar ek moet somaar by die 
agterste poortjie van die tuin uit, om nog eers by 
iemand aan te loop. Hulle sal my by die stasie kry. 
Nou ja, dag Lou. Dankie dat jy vir Kor. so goed 
gesorg het. (Sy omhels en soen haar.) 

Louise : Dag Bella. Ek hoor julle gaan binnekort trou. 

(Gemaak grapperig) Sal. sal jy goed vir hom 

wees, Bella? 

Beeea : (Laggend die tuin in) Ja, as ek nie vergeet 
nie. Adieu. 

LouiSE : (Bly staan, met haar hand aan haar 'voorhoof). 

Kor. : (Kom haastig hinne, wil pa Louise toe gaan; 
dog hly plotseling staan) Waar’s die mense? 

Louise : (Wys swygend hv die tuindeur uit). 

Kor. : (Gaan uit). 

Louise : (Kyk hom enige sekondes agterna, ero stap 
dan langsaam die kamer uit). 

(Die toneel hly } n rukkie leeg. Dan kom daar ge - 
selsende mense uit die tuin aan). 

DERDE TONEEL. 

(Mnr. Behm, Mevr. Behm, Mevr. Frank, Alhert, Kor., 
later Louise). 

Kor. : Dis hoog tyd, hoor, groet nou maar gou. 

Mevr Frank : Waar is Lou dan; wag, ek gaan haar 
gou roep (Sy gaan). 

Mnr. 'Behm : (Aan Freda) Tot waar gaan julle twee 
met die trein saam ? 

Freda : Halfweg-stasie. 

Mevr. Frank : ( Kom weer binne 3 met Louise). 

Mnr. Behm : Toe, laat ons 'n begin maak. Dag Me- 
vrou Frank (Hy gee hand) Dag juffrou. (Hy gee 
hand aap Louise). 

Kor. : (Neem Mevr. Frank haar hand, druk dit innig, 
sê niks). 

Mevr. Behm : 0, Kor., hardloop tog gou—ek het my 

sambreeltjie in die somerhuisie vergeet. 

Kor. : (By die tuindeur uit). 

Mnr. Behm \ 

Mevr. Behm ; , . {Gaan uit) 

Aebert \ 

Mevr. Frank / 

FrEDA : Dag, Lou (Sy omhels haar innig) Ons sien 
mekaar vanaand weer. (Sy gaan uit, kyk by die deur 
nog J n slag beisorgd om na Louise). 

Kor. : (Met die sambreel uit die tuin. Wil so verby - 
gaap na die uitgangsdeur; aarsel, gaan na Louise en 
steek sy hand uit) Dag, Lou. Mejuffrou Frank. 

LouiSE : (Gee haar hand. Lag gemaak-onverskillig) 
Dag, Kor.Kor., sal jy nie te sleg van my dink nie? 

Kor. : (Sware inwendige stryd. Trek sy skouers op). 

Louise : Onthou, onthou wat jy self eendag gesê het: 
,,Daar’s ’n doel wat alle middele heilig. ,, 

Kor. : (Trek sy skouers op) Ek. begryp nie. Wat 

meen jy daarby, Lou. Juffrou Frank? 

Louise : Nee, niks. (5y wys by die deyr uit) Hulle 
wag vir jou. 

Kor. : (Meteens) Lou, ek wil, ek kan nie glo dat jy 
meteens so anders geword het nie. En tog, my eie 
oë het gesien wat jy ontken. Ek gaan nou weg; my 
besluit is geneem : vir wat ek arme Bella aangedaan 
het, sal ek my lewe lank boet; ek sal haar trou wees; 
ek sal probeer om haar darem gelukkig te maak. 
Maar.maar. ek sal dit nie wees nie. My lewe 

is geknak. Maar dit sal my troos, dit sal my sterk 
om jou nog altyd in my gedagtes te sien soos jy was 
en—ek kan nie help om te sê en te dink nie—soos 
jy nog is en altyd sal bly. So sal ek jou sien, altyd, 
”ál tf<$T (Hy draai van haar weg, en kyk op die 
grond.) 

LouiSE : {Bedwing haarself. Lag gemaak). 

Kor. : A1 lag jy, Lou, al kan jy nog lag. Maar, as dit 
nou so is, en ek gaan weg, waarom dan vir my weg- 
gesteek en ontken dat jy by ’n ander jou geluk gekry 
het. Is dit omdat jy dink dat dit vir my sal seer- 
maak? Lou, dan is ek nog nie onverskilíig vir jou 
nie. (Kyk haar skerp aan) Vertel my nou maar 
reguit. Glo my, dit sal vir my aangenaam wees om 
te weet dat jy altans gelukkig is. 

Louise : Kor., ons het kwaad gedaan, en altwee moet 
boete doen. 

Kor. : Altwee? En jy kan dan nog lag, jy het ’n troos, 
’n ander. ( Trek sy skouers op). 

Louise : (Wys hy die deur uit) Bella wag vir jou. 

Kor. : (Gaan stadig uit, net of hy peins oor wat sy hom 
gesê het. Draai hy die deur nog J n slag om. Dan 
weg). 

Louise : (Kyk hom yíu. Sak inmekaar op J n stoel). 


Gordyn. 

